cyanic-selkie/wikianc huggingface dataset:
ഹ്യൂമൻ പാപ്പില്ലോമ വൈറസ് വാക്സിൻ
പുരുഷന്മാർ
പുരുഷന്മാരിൽ എച് പി വി കാരണകമുള്ള ജനനേന്ദ്രിയ മുഴയും പ്രീ കാൻസറസ് ലെസിയൻസ് മൂലമുള്ള അപകട സാദ്ധ്യത കുറക്കാൻ ഗർഡാസിലിന് കഴിഞ്ഞേക്കും. ഈ പ്രീ കാൻസറസ് ലെസിയൻസിന്റെ കുറവു മൂലം പുരുഷന്മാരിലെ ലിംഗാർബുദത്തിന്റെയും ഗുദാർബുദത്തിന്റെയും തോത് കുറക്കുമെന്നത് മുൻ കൂട്ടി പറയാൻ സാധിക്കുന്നു. പുരുഷന്മാരിലെ ലിംഗാർബുദവും ഗുദാർബുദവും ഗർഭാശയഗള അർബുദത്തിനെ അപേക്ഷിച്ച് വളരെ വിരളമായതിനാൽ യുവാക്കളിൽ എച് പി വി കുത്തിവെയ്പ് യുവതികളെ അപേക്ഷിച്ച് കാര്യമായി ഗുണഭോക്തൃഫലം നൽകുന്നില്ല.
പൊതു ആരോഗ്യമെന്ന വീക്ഷണത്തിൽ പുരുഷന്മാരിലും സ്ത്രീകളിലും എച് പി വി വാക്സിൻ നൽകുന്നത് മൂലം സമൂഹത്തിൽ വൈറസിന്റെ പെരുപ്പം കുറക്കാൻ സാധിക്കുന്നു എന്നാൽ സ്ത്രീ സമൂഹത്തിന് പ്രതിരോധ കുത്തിവെയ്പ് കൂടിയാൽ മാത്രമേ ഇത് വിജയികരവും ലാഭകരവും ആകൂ.
സ്ത്രീകളിൽ എച് പി വി തരങ്ങളുടെ അണുബാധ ഉണ്ടാകുന്നതിനു മുൻപ് തന്നെ വാക്സിൻ നൽകിയിരിക്കണം. അതുകൊണ്ടുതന്നെ യൗവനാരംഭത്തിനു മുൻപ് വാക്സിൻ നൽകുമ്പോൾ അണുബാധ ഉണ്ടാകാനുള്ള് സാധ്യത വളരെ കുറയുന്നു.
ജനനേന്ദ്രിയ മുഴകൾക്കും ലിംഗാർബുദത്തിനും അതുപോലെ ഗുദാർബുദത്തിനും കൂടുതൽ സാധ്യതയുള്ള എം എസ് എം കളുടെ ഇടയിൽ പ്രത്യേകിച്ചും ഗർദാസിലിന്റെ ആവശ്യകത കൂടുതലാണ്.
ആൺകുട്ടികൾക്ക് എച് പി വി പ്രതിരോധ കുത്തിവെയ്പു നൽകുന്നതിനെ ഹറാൾഡ് സുർ ഹൗസൻ പിന്തുണക്കുകയും (അതു മൂലം അവർ സംരക്ഷിക്കപ്പെടുകയും അതുവഴി സ്ത്രീകളിലേക്ക് പകരുന്നില്ല എന്ന് ഉറപ്പാക്കുകയും ചെയ്യാം) 2011 ൽ പ്രൊഫസർ ഹറാൾഡ് മോയും ഒലെ-ഐറിക് ഇവേർസനും ഈ ആശയത്തിൽ പങ്കുചേരുകയും ചെയ്തു.
പ്രായമായ സ്ത്രീകൾ
ആദ്യമായി ഗർഡാസിൽ പ്രയോഗത്തിൽ കൊണ്ടുവന്നപ്പോൾ 25 ഓ അതിൽ കുറവോ വയസ്സുള്ള സ്ത്രീകളിലെ ഗർഭാശയഗള അർബുദം തടയുന്നതിനുള്ള പ്രതിരോധ ശക്തി നേടുന്നതിനെ വേണ്ടിയാണ് ശുപാർശ ചെയ്യപ്പെട്ടിരുന്നത്. പുതിയ തെളിവുകളുടെ അടിസ്ഥാനത്തിൽ 45 വയസ്സു വരെയുള്ള സ്ത്രീകളിലെ ഗർഭാശയഗള അർബുദം തടയുന്നതിൽ എല്ല എച് പി വി വാക്സിനുകളും ഫലപ്രദമാണ്.
2007 നവംബറിൽ മെർക്, ഗർദാസിലിനെ കുറിച്ച് പുതിയ വസ്തുതകൾ അവതരിപ്പിച്ചു. 45 വയസ്സുവരെയുള്ള സ്ത്രീകളിലെ എച് പി വി 6, 11, 16 അതുപോലെ 18 തരത്തിലുള്ള - അതുമായി ബന്ധപ്പെട്ട നിരന്തരമായ അണുബാധയും രോഗങ്ങളും ഗർദാസിലിന്റെ ഉപയോഗം കാരണം കുറഞ്ഞു. ഈ പഠനം മുകളിൽ പറഞ്ഞ ഏതെങ്കിലും ഒരു എച് പി വി അണുബാധയില്ലാത്ത സ്ത്രീയുടെ മൂന്നു ഡോസ് വാക്സിൻ നൽകിയ ശേഷമുള്ള വിലയിരുത്തലാണ്. മെർക് 2007 അവസാനത്തോടെ ഈ വസ്തുതകൾ എഫ് ഡി എ ക്കു മുൻപാകെ അവതരിപ്പിക്കാൻ പദ്ധതിയിട്ടു. അതിലൂടെ 45 വയസ്സുവരെയുള്ള സ്ത്രീകളിൽ ഗർദാസിൽ വാക്സിൻ ഉപയോഗിക്കാനുള്ള നിർദ്ദേശം ആവശ്യപ്പെട്ടു.
ഫലസിദ്ധി/ കാര്യക്ഷമത
വലിയ അപകട സാദ്ധ്യതയുള്ള എച് പി വി തരങ്ങളായ 16 ൽ നിന്നും 18 ൽ നിന്നും പൂർണ്ണ സംരക്ഷണവും അതുപോലെ ചില അടുത്ത ബന്ധമുള്ള വലിയ അപകട സാഹ്ധ്യതയുള്ള എച് പി വി തരങ്ങളിൽ നിന്ന് കുറച്ച് സംരക്ഷണവും നൽകാൻ എച് പി വി വാക്സിന് കഴിയുമെന്ന് തെളിയിക്കുക വഴി ഗർഭാശയഗള ഡിസ്പ്ലേസിയ തടയാം എന്ന് വെളിപ്പെടുത്തുന്നു. എന്നിരുന്നാലും മറ്റ് ചില വലിയ അപകട സാധ്യതയുള്ള എച് പി വി തരങ്ങളെ ഈ വാക്സിനു സ്വാധീനിക്കാൻ കഴിഞ്ഞിട്ടില്ല. സെർവാറിക്സിന്റെ ഉപയോഗശേഷവും 9 വർഷത്തിൽ കൂടുതലും ഗർദാസിലിന്റെ ഉപയോഗശേഷം 8 വർഷത്തിൽ കൂടുതലും എച് പി വി തരങ്ങളായ 16 ൽനിന്നും 18 ൽനിന്നും സംരക്ഷണം നീണ്ടുനിന്നു. ബൂസ്റ്റർ വാക്സിന്റെ ആവശ്യം വരില്ല എന്നു കണക്കുകൂട്ടുന്നു.
ഗർഡാസിൽ ചെറിയ അപകടസാധ്യതയുള്ള എച് പി വി തരങ്ങളായ 6 ൽ നിന്നും 8 ൽ നിന്നും സംരക്ഷണം തരുന്നു. ഈ എച് പി വി തരങ്ങൾ അർബുദത്തിന് കാരണമാകാറില്ലെങ്കിലും ജനനേന്ദ്രിയ മുഴകൾക്ക് കാരണമാകാറുണ്ട്.
സെർവാറിക്സിന്റെ ക്ലിനിക്കൽ ട്രയലിന്റെ ഈയിടെ നടത്തിയ വസ്തുതാ വിശകലനത്തിൽ ഈ വാക്സിൻ സ്ത്രീകളിൽ ഗർഭാശയഗളത്തിൽ ഉണ്ടാകുന്ന അണുബാധയിൽനിന്ന് സംരക്ഷണം നൽകുന്നതു പോലെ തന്നെ ഗുദത്തിലെ നിരന്തരമായ എച് പി വി 16 ന്റെയും 18 ന്റെയും അണുബാധയിൽ നിന്നും ഫലപ്രദമായി സംരക്ഷണം നൽകുന്നതായി കണ്ടെത്തി. എങ്കിലും ഏകദേശം 30% ഗർഭാശയഗള അർബുദങ്ങളിൽ നിന്നും അതുപോലെ 10% ജനനേന്ദ്രിയ മുഴകളിൽ നിന്നും ഗർഡാസിലിന്റെ ഉപയോഗത്താൽ മാത്രം സംരക്ഷണം സാധ്യമല്ല. അതുപോലെ തന്നെ ഈ വാക്സിനുകൾ മറ്റ് ലൈംഗികമായി പകരുന്ന രോഗങ്ങളെ തടയുവാനോ എച് പി വി അണുബാധ സ്ഥിരീകരിച്ച രോഗിക്ക് രോഗപ്രതിരോധം നൽകുവാനോ പിന്നെ ഗർഭാശയഗള അർബുദത്തിനെ ചികിത്സിക്കുവാനോ സഹായകമല്ല.
എച് പി വി തരങ്ങളായ 6, 11, 16, 18, 31, 33, 45, 52 അതുപോലെ 58 എന്നിവക്കെതിരെ സംരക്ഷണം നൽകുന്ന 9വി എച് പി വി, ഒരു ഒൻപതു വാലന്റ് എച് പി വി വാക്സിനെക്കുറിച്ചുള്ള പഠനത്തിൽ മൂർച്ഛിച്ച ഗർഭാശയഗള(സെർവൈക്കൽ) രോഗങ്ങൾ, ഉപസ്ഥ (വൾവാർ) രോഗങ്ങൾ അല്ലെങ്കിൽ യോനീ (വജൈനൽ) രോഗങ്ങൾ ക്വാഡ്രിവാലന്റ് എച് പി വി വാക്സിന്റെ ഉപയോഗത്തിന്റെ അതേ ഫലം തരുന്നു എന്ന് സ്ഥിരീകരിച്ചിരിക്കുന്നു. 16 മുതൽ 26 വയസ്സു വരെയുള്ള സ്ത്രീകളെ ഉൾക്കൊള്ളിച്ചുകൊണ്ടുള്ള് പഠനമാതൃകയിൽ യാതൊരു വ്യത്യാസവും കാണാതിരുന്നത് ഭൂരിഭാഗം ആളുകൾക്കും മറ്റ് അഞ്ച് തരത്തിലുള്ള എച് പി വി അണുബാധ മുൻപ് ഉണ്ടായിരിക്കുകയും അത് 9 വാലന്റ് വാക്സിൻ അധികമായി പരിരക്ഷ നൽകുകയും ചെയ്തിരിക്കാം.
പൊതുജനാരോഗ്യം
നാഷണൽ കാൻസർ ഇൻസ്റ്റിറ്റ്യട്ടിന്റെ പ്രസ്താവന പ്രകാരം "ദീർക്ഖകാലം വാക്സിന്റെ സംരക്ഷണം നിൽക്കുകയും മുഴുവൻ സ്ത്രീകളും വാക്സിൻ എടുക്കുകയും ചെയ്താൽ പരക്കെ നൽകുന്ന കുത്തിവെയ്പിന് ലോകത്താകെയുള്ള ഗർഭാശയഗള അർബുദത്തിനാൽ ഉള്ള മരണത്തിന്റെ മൂന്നിൽ രണ്ട് കുറക്കുവാനുള്ള ശേഷിയുണ്ട്. അതുകൂടാതെ അസാധാരാണമായ പാപ് ടെസ്റ്റ് മൂലം ഉണ്ടാകാനിടയുള്ള ആശുപത്രി പരിചരണം, ബയോപ്സികൾ അതുപോലെ കൂടിക്കൊണ്ടിരിക്കുന്ന നടപടിക്രമങ്ങളും കുറക്കുവാനും അങ്ങനെ ആരോഗ്യ പരിപാലന ചെലവും ചുരുക്കുവാനും ആരോഗ്യത്തെക്കുറിച്ചുള്ള വേവലാതി കുറക്കുവാനും ഇത് സഹായിക്കും".
ഇപ്പോഴത്തെ പ്രതിരോധ വാക്സിൻ ലോകം മുഴുക്കെയുള്ള സിംഹഭാഗം അർബുദങ്ങൾക്കും കാരണമായ രണ്ട് എച് പി വി തരങ്ങളായ (16 ഉം 18 ഉം) ൽ നിന്നും സംരക്ഷണം നൽകുന്നു. ഗർഭാശയഗള അർബുദവുമായി ബന്ധപ്പെട്ട എച് പി വി തരത്തിന്റെ വിതരണം കാരണം ഏഷ്യയിലും യൂറോപ്പിലും അതുപോലെ ഉത്തര അമേരിക്കയിലും ഈ വാക്സിൻ വളരെയധികം ഫലപ്രദമായേക്കും. ലോകത്തിന്റെ മറ്റു ഭാഗങ്ങളിൽ അധിക അപകടകാരിയായ മറ്റ് ചില എച് പി വി തരങ്ങളാണ് അധിക ശതമാനവും കാരണമാകുന്നത്. സാധാരണ കണ്ടുവരുന്ന അർബുദങ്ങളിൽ നിന്ന് സംരക്ഷണം തരുന്ന വാക്സിനുകൾ മറ്റു അർബുദങ്ങളെയും തടയുകയും പ്രാദേശിക വ്യതിയാങ്ങൾക്ക് വളരെ വിരളമായ മാറ്റങ്ങളേ ഉണ്ടാക്കനാകൂ. ഉദാഹരണത്തിന്, ഏഴുതരം ഗർഭാശയഗള അർബുദങ്ങൾക്ക് (എച് പി വി തരങ്ങളായ 16,18,45,31, 33, 52, 58) പ്രതിരോധത്തിൻ ഉപയോഗിക്കുന്ന വാക്സിനുകൾ ലോകത്താകമാനം ഏകദേശം 87% ഗർഭാശയഗള അർബുദങ്ങളെ തടയാൻ കഴിയും.
വികസ്വര രാജ്യങ്ങളിൽ വെറും 41% സ്ത്രീകളിൽ മാത്രമേ ഗർഭാശയഗള അർബുദത്തിന് ചികിത്സ ലഭ്യമാകുന്നുള്ളു അതിനാൽ ഗർഭാശയഗള പരിശോധനയേക്കാൾ എച് പി വി തടയുന്നതിനുള്ള വാക്സിൻ നൽകുന്നത് മൂലം വികസ്വര രാജ്യങ്ങളിലെ ഈ രോഗഭാരം കുറക്കുന്നതിനുള്ള ഏറ്റവും ഫലപ്രദമായ മാർഗ്ഗമാകുന്നു. ദ യൂറോപ്യൻ സൊസൈറ്റി ഓഫ് ഗൈനക്കോളജിക്കൽ ഓൺകോളജി യുടെ അനുമാന പ്രകാരം ഏറ്റവും കൂടുതൽ വികസ്വര രാജ്യങ്ങൾക്കാണ് എച് പി വി വാക്സിൻ വഴി നേട്ടമുണ്ടാവുന്നത് എന്നിരുന്നാലും പല സാമ്പത്തികമായി പിന്നോക്കം നിൽക്കുന്ന കെനിയയെ പോലെയുള്ള രാജ്യങ്ങളിൽ വ്യക്തികൾക്ക് ഈ വാക്സിൻ തങ്ങാവുന്നതിലധികമാണ്.
പാർശ്വഫലങ്ങൾ
എച് പി വി വാക്സിന്റെ ഉപയോഗം ലോകത്താകമാനം മൂന്നിൽ രണ്ട് ഭാഗം ഗർഭാശയഗള അർബുദം മൂലമുള്ള മരണം കുറക്കാൻ സഹായിക്കുമെങ്കിലും എല്ലാവരും ഈ കുത്തിവെയ്പിന് യോഗ്യരല്ല. ചില ഘടകങ്ങൾ ജനങ്ങളെ എച് പി വി വാക്സിൻ എടുക്കുന്നതിൽ നിന്ന് വേർതിരിക്കുന്നു; ഈ ഘടകങ്ങൾ താഴെ കൊടുത്ത പ്രകാരമാണ്.
ഗർഭകാലം/ഗർഭാവസ്ഥ
ഗർഡാസിലിന്റെ ക്ലിനിക്കൽ പരീക്ഷണത്തിൽ 11.5 ഗർഭിണികൾ എച് പി വി വാക്സിൻ എടുത്തു. മൊത്തത്തിൽ പ്രതികൂല പരിണതഫലം സാധാരണക്കാരുടേതുപോലെ വിരളമായിരുന്നു. എന്നിരുന്നാലും വളരെ ചെറിയ മാതൃകയായതിനാൽ ഇപ്പോൾ ഈ വാക്സിൻ ഗർഭിണികളിൽ ഉപയോഗിക്കാൻ ശുപാർശ ചെയ്തിട്ടില്ല. ഒരു പാർശ്വ ഫലവും പ്രതീക്ഷിക്കുന്നില്ലെങ്കിലും ദീർഘകാലാടിസ്ഥാനത്തിൽ എന്തെങ്കിലും ബുദ്ധിമുട്ടുകൾ അറിയപ്പെട്ടിട്ടില്ലാത്തതാണ് ഇതിന് മുഖ്യ കാരണം.
സുരക്ഷ
എച് പി വി വാക്സിൻ 100 ഓളം രാജ്യങ്ങളിൽ ഉപയോഗത്തിനായി അംഗീകാരം ലഭിച്ചതും ഏകദേശം 100 ദശലക്ഷം ഡോസുകൾ ലോകത്താകമാനം വിതരണം ചെയ്യപ്പെടുകയും ചെയ്തിട്ടുണ്ട്. സമഗ്രമായ ക്ലിനിക്കൽ പരീക്ഷണങ്ങളും വിപണന ശേഷമുള്ള സുരക്ഷാ മേൽനോട്ടവും ചൂണ്ടിക്കാണിക്കുന്ന വസ്തുതകളിൽ ഗർഡാസിലും സെർവാറിക്സും സുരക്ഷിതവും മനുഷ്യ ശരീരം നല്ലപോലെ സ്വീകരിക്കുന്നതും ആണ് എന്ന് തെളിയിക്കപ്പെട്ടിരിക്കുന്നു.
ഒരു സംഘപഠനത്തിൽ ഏകദേശം 10 ലക്ഷം പെൺകുട്ടികൾ ക്വാഡ്രിവാലന്റ് എച് പി വി വാക്സിൻ എടുക്കുകയും, ഓട്ടോ ഇമ്മ്യൂൺ, ന്യൂറോളജിക്കൽ ആൻഡ് വെനസ് ത്രോമ്പൊഎമ്പോളിക് എന്നിവയോട് ചീത്തഫലം ഉണ്ടായതായി യാതൊരു തെളിവും ലഭിച്ചിട്ടില്ല.
ഗർഡാസിൽ ഒരു മൂന്നു ഡോസ് കുത്തിവെയ്പാണ്. 2013 സെപ്തംബർ 08 ന് 57 ദശലക്ഷത്തിനും മുകളിൽ ഡോസുകൾ അമേരിക്കയിൽ വിതരണം ചെയ്തിട്ടുണ്ട്, എത്രമാത്രം ഉപയോഗിച്ചു എന്നുള്ളത് അറിയില്ലെങ്കിലും. വാക്സിൻ വിപരീത സംഭവങ്ങൾ അറിയിക്കുന്ന സംവിധാനം  (വാക്സിൻ അഡ്വേർസ് ഇവന്റ് റിപ്പോർട്ടിങ്ങ് സിസ്റ്റം - വി എ ഇ ആർ എസ്) പ്രകാരം ഏകദേശം 22000 പ്രശ്നങ്ങൾ വാക്സിൻ ഉപയോഗിച്ച ശേഷം അറിഞ്ഞിട്ടുണ്ട്. ഇതിൽ 92% വും തീക്ഷ്ണതയില്ലാത്ത പാർശ്വ ഫലങ്ങളായിരുന്നു. (ഉദാ: തലകറക്കം, അബോധാവസ്ഥ, വേദനയും വീക്കവും, തലവേദന, ഛർദ്ദി, പനി) അതിൽ 9% ഗൗരവമുള്ളതായി കണക്കാക്കുന്നു (മരണം, സ്ഥിരമായ അംഗവൈകല്യം, ജീവനു ഭീഷണിയുള്ള രോഗങ്ങൾ അതുപോലെ ആശുപത്രി വാസം എന്നിങ്ങനെ) ഇതിൽ ഗൗരവമുള്ള അസുഖങ്ങളുമായി ഒരു ബന്ധവും വാക്സിന്റെ ഉപയോഗം മൂലമുണ്ടായതായി തെളിയിക്കപ്പെട്ടിട്ടില്ല. വി എ ഇ ആർ എസ് വഴി യാദൃച്ഛികവും നിനക്കാത്തതുമായ എല്ല സംഭവങ്ങളും രേഖപ്പെടുത്തിയതു മൂലമാണിത്. സി ഡി സി യുടെ അനുമാന പ്രകാരം "വി അ എ ആർ എസ് രേഖകളുടെ വസ്തുനിഷ്ഠമായ പഠനം നടത്തുമ്പോൾ വളരെ പ്രധാനമായും ഒരു സംഭവത്തിലും കാര്യ-കാരണ ബന്ധം സ്ഥിരീകരിക്കാൻ കഴിഞ്ഞിട്ടില്ല".
2009 സപ്തംബർ 1 വരെ 44 സ്ത്രീ മരണങ്ങൾ ഈ വാക്സിൻ ഉപയോഗിച്ച ശേഷം രേഖപ്പെടുത്തിയിട്ടുണ്ട്. ഇതിൽ വാക്സിൻ ഉപയോഗിച്ചവരായി സ്ഥിരീകരിച്ച 27 സ്ത്രീകളുടേയും പെൺകുട്ടികളുടേയും മരണത്തിന് വാക്സിനു യാതൊരു ബന്ധവും ഇല്ലെന്ന് തെളിഞ്ഞിട്ടുണ്ട്. ഗർഡാസിലിന്റെ ഉപയോഗം ഗള്ളിയൻ ബാറെ സിൻഡ്രത്തിന്റെ അപകട സാധ്യത വർദ്ധിപ്പിക്കുന്നതായി യാതൊരു തെളിവുമില്ല. അതിനോടൊപ്പം വിരളമായി ഹൃദയത്തിലും ശ്വാസകോശത്തിലും കാലുകളിലും രക്തം കട്ടപിടിക്കുന്നതായി രേഖപ്പെടുത്തിയിട്ടുണ്ട്. 2015 ൽ യൂറോപ്പ്യൻ മെഡിസിൻസ് ഏജൻസിയുടെ ഫാർമാകോവിജിലൻസ് റിസ്ക് ആൻഡ് അസ്സെസ്സ്മെന്റ് കമ്മിറ്റി സംഘടിപ്പിച്ച അവലോകനത്തിൽ എച് പി വി വാക്സിൻ കോമ്പ്ലക്സ് റീജ്യണൽ പെയ്ൻ സിൻഡ്രൊം ഓ പോസ്റ്ററൽ ഓർത്തൊസ്റ്റാറ്റിക് ടാക്കികാർഡിയ സിൻഡ്രൊമൊ കാരണമാകുന്നതായുള്ള യാതൊരു തെളിവുകളും കിട്ടിയിട്ടില്ല.
2013 സെപ്തംബർ 08ന് സി ഡി സി നാലുതരം എച് പി വി തടയുന്നതിനായി ഗർഡാസിൽ വാക്സിൻ ഉപയോഗം തുടരാൻ ശുപാർശ ചെയ്തു. ഇതിന്റെ ഉത്പാദകരായ മെർക് വാക്സിന്റെ സുരക്ഷ ഉറപ്പുവരുത്തുന്നതിനായി അർപ്പണബോധത്തോടെയുള്ള ഗവേഷണം നടത്തുവാൻ ബദ്ധശ്രദ്ധരാണ്. സി ഡി സി യുടേയും എഫ് ഡി എ യുടേയും അനുമാന പ്രകാരം ഗർഡാസിൽ പ്രതിരോധ കുത്തിവെയ്പുമായി ബന്ധപ്പെട്ട പ്രതികൂല പാർശ്വഫലങ്ങൾ വാക്സിൻ അംഗീകരിക്കുന്നതിനു മുൻപു നടത്തിയ സുരക്ഷാപഠനങ്ങളുടെ അടിസ്ഥാനത്തിൽ സ്ഥിരീകരിച്ചത് പോലെയോ ഉപയോഗ ശേഷവും ഉണ്ടായിട്ടുള്ളൂ. എന്നിരുന്നലും ഗർഡാസിൽ ഉപയോഗിക്കുമ്പോൾ മറ്റു വാക്സിനുകളെ അപേക്ഷിച്ച് ഭൂരിഭാഗവും സിൻകോപ്(ബോധക്ഷയം) ഉണ്ടാകുന്നതായി കാണപ്പെടുന്നു. ഇതിനാൽ ആരോഗ്യ പരിരക്ഷാ പ്രവർത്തകരോട് വാക്സിൻ നൽകിയ ശേഷം വാക്സിൻ എടുത്തവരെ 15 മിനിറ്റ് നേരത്തേക്ക് ഇരുത്തുവാനോ കിടത്തുവാനോ പറയുകയും അതുവരെ സസൂക്ഷ്മം  നിരീക്ഷിക്കനും എഫ് ഡി എ യും സി ഡി സി യും ഓർമ്മപ്പെടുത്തുന്നു.
പ്രക്രിയയുടെ പ്രവർത്തന വിധം
റീകോമ്പിയന്റ് എച് പി വി കോട്ട് പ്രോട്ടീനുകളിൽ നിന്നും ശേഖരിച്ച പൊള്ളയായ വൈറസ് പോലെയുള്ള പദാർത്ഥങ്ങളാണ് എച് പി വി വാക്സിന് ആധാരം. ഈ വൈറസിന് വൃത്താകൃതിയിലുള്ള ഇരട്ട സൂക്ഷ്മതന്തുക്കളുള്ള ഡി എൻ എ യും 72 കാപ്സൊമേർസ് ക്രമപ്പെടുത്തിയ ഒരു വൈറൽ കവചവും ഉണ്ട്. വൈറസിന്റെ എല്ലാ ഉപഘടകങ്ങളും എൽ 1, എൽ 2 എന്നീ രണ്ട് പ്രോട്ടീൻ തന്മാത്രകളാൽ നിർമ്മിക്കപ്പെട്ടതാണ്. ഈ വൈറസിന് തൊലിയിലും മുകസ് പാളികളിലും ബാധിക്കാനുള്ള കഴിവിന് കാരണം അതിന്റെ ഈ ഘടനയാണ്. ഈ ഭാഗങ്ങളിൽ കാണിക്കുന്ന പ്രാഥമിക ഘടകങ്ങള ഇ 1 ഉം എ 2 ഉം ആണ്. വൈറസിന്റെ തനിപ്പകർപ്പുകളുണ്ടാകാൻ ഈ പ്രോട്ടീനാണ് കാരണം. വൈറസിന്റെ ഏറ്റവും സൂക്ഷിക്കപ്പെട്ട പ്രോട്ടീനാണ് ഇ 1, ഇത് വൈറൽ പതിപ്പിന്റെ ഉത്പാദനത്തിന്റെ ഉത്തരവാദിയുമാണ്. അതുപോലെ വംശവർദ്ധനവിന്റെ എല്ലാ പടികളിലും ഏർപ്പെടുകയും ചെയ്യുന്നു. ഈ പ്രക്രിയയിലെ രണ്ടാമത്തെ ഘടകമായ ഇ 2, ഇ 1 ഉം ആയി സമ്പർക്കം പുലർത്തുമ്പോൾ, നിശ്ചിതമല്ലാത്ത പരസ്പര വ്യവഹാരം ഉണ്ടാകുന്നു എന്ന് ഉറപ്പു വരുത്തുന്നു. ഇക്കാരണത്താൽ ആഥിതേയ കോശങ്ങളിൽ അസംഖ്യം വൈറ്സുകളുടെ പകർപ്പുകൾ ഈ രണ്ടു പ്രോട്ടീനുകളുടെയും ഒരുമിച്ചുള്ള പ്രവർത്തന ഫലമായി ഉണ്ടാക്കപ്പെടുന്നു. വൈറസിന്റെ ഘടന വളരെ പ്രധാനമാണ് കാരണം ഇത് വൈറസിന്റെ അണുബാധാ സാമ്യതയെ സ്വാധീനിക്കുന്നു. ഗർഡാസിലും സെർവാറിക്സും പോലുള്ള ഫലപ്രദമായ വാക്സിനുകൾ വികസിപ്പിക്കാൻ സാധിച്ചത് വൈറസിന്റെ ഘടനയെക്കുറിച്ച് അറിയാത്തത് മൂലമാണ്. ഏറ്റവുമധികം ഗർഭാശയഗള അർബുദത്തിന് കാരണമായ, വളരെ അപകടകാരികളായ രണ്ട് എച് പി വി തരങ്ങളായ 16 ഉം 18 ഉം ആണ് ഈ വാക്സിൻ വഴി ഉന്നം വെക്കുന്നത്. ഗർഡാസിൽ പ്രോട്ടീനുകൾ യീസ്റ്റ് സാക്കറോമൈസസ് സെറിവിസെ വഴി സമന്വയിപ്പിച്ചെടുത്തതാണ്. ഇതിന്റെ കൃത്രിമമായി നിർമ്മിച്ച പ്രോട്ടീൻ നാല് എച് പി വി തരങ്ങളെ ലക്ഷ്യം വെക്കുന്നു. നാല് വ്യത്യസ്ത എച് പി വി സൂക്ഷ്മ തന്തുക്കളായ 6, 11, 16, 18 എന്നിവയിൽ നിന്നുള്ള നിഷ്ക്രിയമായ എൽ 1 പ്രോട്ടീൻ ആണ് ഗർഡാസിലിൽ അടങ്ങിയിരിക്കുന്നത്. ഓരോ വാക്സിൻ ഡോസും 225 മൈക്രൊ ഗ്രാം അലൂമിനിയം, 9.56 മില്ലീ ഗ്രാം ഉപ്പ് (സോഡിയം ക്ലോറൈഡ്), 0.78 മില്ലീ ഗ്രാം എൽ-ഹിസ്റ്റിഡൈൻ, 50 മൈക്രോ ഗ്രാം പോളിസോർബേറ്റ് 80, 35 മൈക്രോ ഗ്രാം സോഡിയം ബോറേറ്റ് അതുപോലെ ജലവും അടങ്ങിയിരിക്കുന്നു. എല്ലാ ചേരുവകളുടെയും സംയുക്തം മൊത്തം 0.5 മില്ലീ ലിറ്റർ ആണ്. ഈ രണ്ട് എച് പി വി തരങ്ങൾ ചേർന്ന് ഏകദേശം 70% ത്തോളം വരുന്ന എല്ലാ ഗർഭാശയഗള അർബുദങ്ങൾക്കും കാരണമാകുന്നു. അതുപോലെ തന്നെ ഏകദേശം 90% ത്തോളം വരുന്ന എല്ലാ ജനനേന്ദ്രിയ മുഴകൾക്കും കാരണമായ എച് പി വി തരങ്ങളായ 6 ഉം 11 ഉം കൂടി ഗർഡാസിൽ ലക്ഷ്യം വെക്കുന്നു.
വാക്സിനിൽ പ്രതിനിധീകരിച്ചിട്ടുള്ള എച് പി വി തരങ്ങളിൽ നിന്ന് ഉണ്ടാകുന്ന പ്രാഥമിക അണുബാധ തടയുന്നതിന് വൈറസ് നിർവീര്യമാക്കുന്ന ആന്റിബോഡി പ്രതികരണം പുറത്ത് കൊണ്ടുവരുന്ന രീതിയിലാണ് ഗർഡാസിലും സെർവാറിക്സും രൂപകല്പന ചെയ്തിട്സുള്ളത്. പാർശ്വഫലങ്ങൾ തീരെ ഇല്ലതെയോ അല്ലെങ്കിൽ വിരളമായോ മാത്രമേ കാണുന്നുള്ളൂ, അതുപോലെ ഗർഭാശയഗള അർബുദ സാഹചര്യങ്ങളും ജനനേന്ദ്രിയ മുഴകളും ഉണ്ടാകുന്നതിന് എതിരായി 100% സംരക്ഷണം ഈ വാക്സിനുകൾ നൽകുന്നതായി പഠനം തെളിയിക്കുന്നു. പ്രാഥമിക പ്രതിരോധ കുത്തിവെയ്പ് കഴിഞ്ഞ് 4.5 വർഷത്തിനു ശേഷവും വാക്സിന്റെ സംരക്ഷണം പ്രതീക്ഷിക്കപ്പെടുന്നു.
ഗർഭാശയ ഗള അർബുദത്തിന്റെ വികാസത്തിന് അപര്യാപ്തമായ പഠനകാലയളവിലും, സെർവൈക്കൽ പ്രീ കാൻസറസ് ലെസിൻ അഥവാ ഡിസ്പ്ലേഷ്യ യെ തടയൽ ഇത്തരം അർബുദങ്ങളുടേയും തടയലിന് വളരെ യോജിച്ചതാണ് എന്ന് വിശ്വസിക്കപ്പെടുന്നു.
വാക്സിൻ നടപ്പിലാക്കൽ
വികസിത രാജ്യങ്ങളിൽ ഗർഭാശയഗള പപ് സ്മിയേർസ് പരിശോധനാ പരിപാടികൾ 50% ഓ അതിലധികമോ ഇൻവാസീവ് സെർവൈക്കൽ കാൻസറിന്റെ സാധ്യത കുറച്ചിട്ടുണ്ട്. നിലവിലുള്ള പ്രതിരോധ വാക്സിനുകൾ ഗർഭാശയഗള അർബുദം ബാധിക്കുവാനുള്ള സാധ്യത വളരെ കുറക്കുമെങ്കിലും പൂർണ്ണമായി ഉന്മൂലനം ചെയ്യും എന്ന് പറയാനാകില്ല അതിനാൽ വാക്സിൻ എടുത്ത ശേഷവും പാപ് സ്മിറയേർസ് പതിവായി ചെയ്യുന്നത് വളരെ ഫലപ്രദമായിരിക്കും.
ഗവേഷണം
ഇപ്പോൾ നിലവിലുള്ള വാക്സിനുകൾക്ക് നിയന്ത്രിക്കാൻ കഴിയാത്ത അപകടകാരികളായ എച് പി വി തരങ്ങളിൽ ഇനിയുമുണ്ട്. അതിനാൽ ഈ വാക്സിനുകൾ വികസിപ്പിക്കുന്നതിനുള്ള ഗവേഷണങ്ങൾ ഊർജ്ജിതമായി നടക്കുന്നുണ്ട്.
അവലംബം
<div class="reflist columns references-column-width" style="list-style-type: decimal; -moz-column-width: 32em;">
പുറത്തേക്കുള്ള കണ്ണികൾ
വർഗ്ഗം:വാക്സിനുകൾ വർഗ്ഗം:ഡബ്ല്യു. എച്ച്. ഒ യുടെ അടിസ്ഥാന പ്രതിരോധമരുന്നുകളുടെ പട്ടികയിലുൾപ്പെട്ടിട്ടുള്ളവ
മൈലാഞ്ചിയിടൽ
ലഘുചിത്രം| രണ്ട് കൈകളിലും മൈലാഞ്ചിയിട്ടിരിക്കുന്നു ലഘുചിത്രം| രണ്ട് കൈകളുടെയും പുറകിൽ മൈലാഞ്ചിയിട്ടിരിക്കുന്നു മൈലാഞ്ചിചെടിയുടെ ( ലോസോണിയ ഇനെർമിസ് ) ഇല ഉപയോഗിച്ച് ശരീരത്തിൽ താത്കാലികമായി വിവിധ തരത്തിലുള്ള ഡിസൈനുകൾ വരയ്ക്കുന്ന പ്രക്രീയയാണ് മൈലാഞ്ചിയിടൽ അഥവാ മെഹന്ദി. സാധാരണയായി കൈകളിലോ കാലുകളിലോ ആണ് മൈലാഞ്ചി വരയ്ക്കുന്നത്. ഇന്ത്യൻ ഉപഭൂഖണ്ഡത്തിലെ രാജ്യങ്ങളായ ഇന്ത്യ, ബംഗ്ലാദേശ്, പാകിസ്ഥാൻ, മാലിദ്വീപ്, ശ്രീലങ്ക, നേപ്പാൾ തുടങ്ങിയ ദക്ഷിണേഷ്യയിലെ സ്ത്രീകൾക്കിടയിൽ ഇത് വളരെ പ്രചാരത്തിലുള്ള ഒരു ശരീരകലയാണ്. കൂടാതെ വടക്കേ ആഫ്രിക്ക, കിഴക്കൻ ആഫ്രിക്ക, മിഡിൽ ഈസ്റ്റ് എന്നിവിടങ്ങളിൽ കാണപ്പെടുന്ന സമാനമായ രീതികളോട് ഇതിന് സാമ്യമുണ്ട്. പാശ്ചാത്യ രാജ്യങ്ങളിൽ മൈലാഞ്ചിയിടൽ അറിയപ്പെടുന്നത് " ഹെന്നാ ടാറ്റൂ " എന്നാണ്. ഉത്തരേന്ത്യയിൽ ഇത് മെഹന്ദി എന്നറിയപ്പെടുന്നു.
പുരാതന കാലം മുതൽ ചർമ്മത്തിന് ചായമായി മൈലാഞ്ചി ഉപയോഗിക്കുന്നു.
നിരവധി വ്യത്യസ്തമായ ഡിസൈനുകൾ മൈലാഞ്ചിയിടാനായി ഉപയോഗിക്കുന്നുണ്ട്. സ്ത്രീകൾ സാധാരണയായി അവരുടെ കൈകളിലും കാലുകളിലും മൈലാഞ്ചി ഡിസൈനുകൾ വരയ്ക്കുന്നു. എന്നാൽ ചില അർബുദ രോഗികളും അലോപ്പീസിയ ഉള്ള സ്ത്രീകളും ഇടയ്ക്കിടെ അവരുടെ തലയോട്ടി മൈലാഞ്ചിയുപയോഗിച്ച് അലങ്കരിക്കാറുണ്ട. മൈലാഞ്ചിയുടെ സാധാരണ നിറം ബ്രൗൺ ആണ്, എന്നാൽ മറ്റ് ഡിസൈൻ നിറങ്ങളായ വെള്ള, ചുവപ്പ്, കറുപ്പ്, സ്വർണ്ണം എന്നിവ ചിലപ്പോൾ ഉപയോഗിക്കാറുണ്ട്.
ഇന്ത്യയിൽ സാധാരണയായി ഹൈന്ദവ വിവാഹങ്ങളിലും കർവ ചൗത്ത്, വത് പൂർണിമ, ദീപാവലി, ഭായ് ദൂജ്, നവരാത്രി, ദുർഗ്ഗാ പൂജ, തീജ് തുടങ്ങിയ ഉത്സവങ്ങളിലും ആണ് സാധാരണയായി മൈലാഞ്ചിയിടുന്നത്. ദക്ഷിണേഷ്യയിലെ മുസ്ലീങ്ങൾ മുസ്ലീം വിവാഹങ്ങളിലും ഈദുൽ ഫിത്തർ, ഈദുൽ അദ്ഹ തുടങ്ങിയ ആഘോഷങ്ങളിലും മൈലാഞ്ചിയിടുന്നു.
ഹൈന്ദവ ആഘോഷങ്ങളിൽ, സ്ത്രീകൾ പലപ്പോഴും കൈകളിലും കാലുകളിലും ചിലപ്പോൾ തോളിന്റെ പിൻഭാഗത്തും മൈലാഞ്ചി പുരട്ടാറുണ്ട്. നേരെമറിച്ച്, പുരുഷന്മാർ സാധാരണയായി അവരുടെ കൈകൾ, കാലുകൾ, പുറം, നെഞ്ച് എന്നിവയിൽ മൈലാഞ്ചി പുരട്ടുന്നു. സ്ത്രീകളെ സംബന്ധിച്ചിടത്തോളം, ഇത് സാധാരണയായി അവരുടെ കൈപ്പത്തികളിലും കൈകളുടെ പിൻഭാഗത്തും കാലുകളിലും വരയ്ക്കുന്നു. ശരീരത്തിന്റെ ഈ സ്ഥലങ്ങളിൽ മെലാനിൻ എന്ന പിഗ്മെന്റ് കുറവ് അടങ്ങിയിരിക്കുന്നതിനാൽ ഇളം ചർമ്മത്തിൽ മൈലാഞ്ചി ഡിസൈൻ കൂടുതൽ വ്യക്തമായും ഭംഗിയായും കാണാനാവുന്നു.
"ടാറ്റൂ-കറുപ്പ്" കിട്ടുന്നതിനായി ചില ആളുകൾ മൈലാഞ്ചിയിൽസിന്തറ്റിക് ഡൈ പി-ഫെനൈലെൻഡിയാമൈൻ (PPD) ചേർക്കുന്നു. PPD ചർമ്മത്തിൽ ഉപയോഗിച്ചാൽ ചിലപ്പോൾ മിതമായതോ കഠിനമായതോ ആയ അലർജി പ്രതിപ്രവർത്തനങ്ങൾക്ക് കാരണമായേക്കാം.
പദോൽപ്പത്തി
"മെഹന്ദി" യുടെ ഉത്ഭവം സംസ്കൃത പദമായ "മെന്ദിക"യിൽ നിന്നാണ്, ഇത് ചുവന്ന ചായം പുറപ്പെടുവിക്കുന്ന ഒരു ചെടിയെ സൂചിപ്പിക്കുന്നു. ഉറുദു നിഘണ്ടു പ്രകാരം "വധുവിന്റെ കൈകളിലും കാലുകളിലും മൈലാഞ്ചി പുരട്ടുന്ന അവസരം വിവാഹ വിരുന്നിനെ" സൂചിപ്പിക്കുന്നു.
ഉത്ഭവം
ബാബിലോൺ, പുരാതന ഈജിപ്ത് തുടങ്ങിയ നാഗരികതകളിലാണ് മെഹന്ദിയുടെ ഉപയോഗം ആരംഭിച്ചത്. നാലാം നൂറ്റാണ്ടിൽ ഇന്ത്യയിൽ ഇത് പ്രബലമായിരുന്നു, ഇത് ഡെക്കാണിലെ ഗുഹാകലയിൽ നിന്ന് വ്യക്തമാണ്, പ്രത്യേകിച്ച് അജന്ത ഗുഹകളിൽ.
പാരമ്പര്യം
ലഘുചിത്രം| ഈന്തപ്പനകളുടെയും കാലുകളുടെയും മെഹന്ദി അലങ്കാരം ലഘുചിത്രം| വധുവിന്റെ ഈന്തപ്പനകളുടെയും കാലുകളുടെയും മെഹന്ദി അലങ്കാരം ഇന്ത്യ, പാകിസ്ഥാൻ, ബംഗ്ലാദേശ്, അഫ്ഗാനിസ്ഥാൻ എന്നിവിടങ്ങളിൽ പൊതുവായുള്ള ഒരു ആചാരപരമായ കലാരൂപമാണ് മെഹന്ദി. സിഖ്, മുസ്ലീം, ഹിന്ദു വധുക്കൾ സാധാരണയായി മൈലാഞ്ചിയിടൽ  വിവാഹസമയത്താണ് ചെയ്യുന്നത്. രാജസ്ഥാനിൽ, വരന്മാർക്ക് പലപ്പോഴും വധുക്കൾക്കുള്ളത് പോലെ വിപുലമായ ഡിസൈനുകളാണ് നൽകുന്നത്. അസമിൽ, വിവാഹം കൂടാതെ, റോംഗാലി ബിഹു സമയത്ത് അവിവാഹിതരായ സ്ത്രീകൾ ഇത് വ്യാപകമായി ഉപയോഗിക്കുന്നു.
പ്രക്രിയ
മൈലാഞ്ചി അരച്ച് കുഴമ്പുപരുവത്തിലാക്കി ഒരു പ്ലാസ്റ്റിക് കോണിലോ അല്ലെങ്കിൽ ഒരു ബ്രഷ് ഉപയോഗിച്ചോ അല്ലെങ്കിൽ ഒരു വടി ഉപയോഗിച്ചോ ചർമ്മത്തിൽ പുരട്ടുന്നു. ഏകദേശം 15-20 മിനിറ്റിനു ശേഷം ഈ കുഴമ്പ് ഉണങ്ങുകയും പൊട്ടാൻ തുടങ്ങുകയും ചെയ്യും. ഈ സമയത്ത്, മൈലാഞ്ചിയില നീക്കം ചെയ്യുന്നതിനായി മൈലാഞ്ചി നീരും വെളുത്ത പഞ്ചസാരയും കലർന്ന മിശ്രിതം മൈലാഞ്ചിയിൽ പുരട്ടാം. അങ്ങനെ ചെയ്താൽ മൈലാഞ്ചി ഇരുണ്ടതായിരിക്കും. ചായം പൂശിയ ഭാഗം പിന്നീട് ടിഷ്യു, പ്ലാസ്റ്റിക് അല്ലെങ്കിൽ മെഡിക്കൽ ടേപ്പ് ഉപയോഗിച്ച് പൊതിഞ്ഞ് വയ്ക്കുന്നു. ശരീരത്തിലെ ചൂടിൽ മൈലാഞ്ചി ചർമ്മത്തിന് കൂടുതൽ തീവ്രമായ നിറം നൽകുകയും ചെയ്യുന്നു. രണ്ട് മുതൽ ആറ് മണിക്കൂർ വരെ അല്ലെങ്കിൽ ചിലപ്പോൾ രാത്രി മുഴുവനും മൈലാഞ്ചി പൊതിഞ്ഞ് വയ്ക്കുന്നു (ഇത് പരമ്പരാഗത രീതിയല്ല). തുടർന്ന് പൊതിച്ചിലും മൈലാഞ്ചിയുടെ കുഴമ്പും നീക്കം ചെയ്യുന്നു. ആദ്യം നീക്കം ചെയ്യുമ്പോൾ, മൈലാഞ്ചി ഡിസൈൻ ഇളം നിറത്തിൽ ഇരുണ്ട ഓറഞ്ച് നിറമായിരിക്കും. 24 മുതൽ 72 മണിക്കൂർ വരെ ഓക്‌സിഡേഷൻ വഴി ക്രമേണ ഇരുണ്ടതാകുന്നു. അവസാന നിറം ചുവപ്പ് കലർന്ന തവിട്ടുനിറമാണ്. മൈലാഞ്ചി കുഴമ്പിന്റെ ഗുണനിലവാരവും തരവും, ശരീരത്തിൽ പ്രയോഗിച്ച സ്ഥലവും (കട്ടിയുള്ള ചർമ്മം നേർത്ത ചർമ്മത്തേക്കാൾ ഇരുണ്ടതും നീളമുള്ളതുമാണ്) ആശ്രയിച്ച് ഒന്ന് മുതൽ മൂന്ന് ആഴ്ച വരെ ഇത് നിലനിൽക്കും. ഒലിവ്, എള്ള്, തേങ്ങ തുടങ്ങിയ പ്രകൃതിദത്ത എണ്ണകൾ ഉപയോഗിച്ച് മോയ്സ്ചറൈസിംഗ് ചെയ്യുന്നത് കറയുടെ ആയുസ്സ് വർദ്ധിപ്പിക്കാൻ സഹായിക്കും. ശരീര ചർമ്മം പൊളിഞ്ഞുപോകുന്നത് (സ്‌കിൻ എക്സ്ഫോളിയേഷൻ) മൈലാഞ്ചി ടാറ്റൂ മങ്ങുന്നതിന് കാരണമാകുന്നു.
വിവാഹ സന്ദർഭങ്ങളിൽ പിൻതുടർന്നുവരുന്ന ആചാരം
മൈലാഞ്ചി ചെടിയിൽ നിന്നും ഉണ്ടാക്കുന്ന മൈലാഞ്ചി കുഴമ്പ് രണ്ട് കത്തുന്ന മെഴുകുതിരികൾ അടങ്ങിയ വെള്ളി ട്രേയിൽ വരന്റെ ബന്ധുക്കൾ വധുവിന്റെ വീട്ടിൽ എത്തിക്കുന്നു. മൈലാഞ്ചിയിടുന്നതിനു മുൻപ് അതിഥികൾ സന്താനോല്പാദനത്തിന്റെ പ്രതീകമായി വധുവിന്റെ തലയിൽ നാണയങ്ങൾ എറിയുന്നു. തുടർന്ന്, വരന്റെ അമ്മ വധുവിന് സമ്മാനമായി ഒരു പട്ടുതുണി കൊടുക്കുന്നു.
ഇത് കഴിഞ്ഞ്, പഴങ്ങളും പരിപ്പുകളും പേസ്ട്രികളും കൊണ്ടുവന്ന് വധുവിനെ കരയിപ്പിക്കുമെന്ന പ്രതീക്ഷയിൽ പാട്ടുകൾ പാടും. വധുവിന്റെ കരച്ചിൽ ഭാഗ്യം കൊണ്ടുവരുമെന്ന് കരുതിയാണ് ഇത് ചെയ്തത്. മണവാട്ടി പിന്നീട് ഒരു തലയണയിൽ ഇരിക്കും, അതേസമയം അമ്മായിയമ്മ അവളുടെ കൈയിൽ ഒരു സ്വർണ്ണ നാണയം ഭാഗ്യത്തിന്റെ മറ്റൊരു അടയാളമായി നൽകും. വധുവിന് സ്വർണനാണയം നൽകിയാൽ മൈലാഞ്ചി ഇടും.
ജനപ്രിയ മെഹന്ദി പാറ്റേണുകൾ
വലത്ത്‌|ലഘുചിത്രം| [[സലാർ ജം‌ഗ് മ്യൂസിയം|സാലർ ജംഗ് മ്യൂസിയത്തിലെ മെഹന്ദി ഡിസൈൻ പരിശീലനത്തിന്റെ ഒരു പെയിന്റിംഗ്.]]
അറബിക് മൈലാഞ്ചി ഡിസൈനുകൾ
ഈ പാറ്റേൺ കയ്യിൽ വരക്കുന്നു. സാധാരണയായി ഇത് കൈത്തണ്ടയുടെ ഒരു മൂലയിൽ നിന്ന് ആരംഭിച്ച് എതിർ കോണിൽ വിരൽത്തുമ്പിൽ അവസാനിക്കുന്നു. മുന്തിരിവള്ളി, ലേസ്, പൂക്കൾ എന്നിവയാണ് ഈ പാറ്റേണിന്റെ പ്രധാന ഘടകങ്ങൾ.
മണ്ഡല മൈലാഞ്ചി ഡിസൈനുകൾ
ഹിന്ദുമതം, ബുദ്ധമതം, ജൈനമതം, ഷിന്റോമതം എന്നിവയുൾപ്പെടെ വിവിധ ആത്മീയ പാരമ്പര്യങ്ങളിൽ ഉപയോഗിക്കുന്ന ജ്യാമിതീയ ചിഹ്നങ്ങളുടെ ജാലികയാണ് മണ്ഡല. ഈ മൈലാഞ്ചി ഡിസൈൻ ഉള്ളംകൈയുടെ മധ്യഭാഗത്ത് മണ്ഡലയുടെ വിവിധ രൂപരേഖകൾ വരയ്ക്കുന്നു.
അവലംബങ്ങൾ
വർഗ്ഗം:Articles with hAudio microformats
നവംബർ 2010
നവംബർ 2010 ആ വർഷത്തിലെ പതിനൊന്നാം മാസമായിരുന്നു. ഒരു വ്യാഴാഴ്ച ആരംഭിച്ച മാസം 30 ദിവസങ്ങൾക്കുശേഷം ഒരു വെള്ളിയാഴ്ച അവസാനിച്ചു.
2010 നവംബർ മാസം നടന്ന പ്രധാന സംഭവങ്ങൾ:
അവലംബം
2010 *2010-11
രമേശ്‌ രാസ്കർ
രമേശ്‌ രാസ്കർ എം ഐ ടി യിലെ  അസോസിയേറ്റ് പ്രൊഫസർ ആണ് .എം ഐ ടി യിലെ മീഡിയ ലാബിന്റെ കാമെറ കൾച്ചർ ഗ്രൂപിന്റെ തലവനുമാണ്.അദ്ദേഹത്തിന് ടി ആർ 100 എന്ന അവാർട് ടെക്നോളജി റിവ്യുയിൽ നിന്നും ലഭിച്ചിട്ടുണ്ട്.ചിത്രങ്ങൾ ഒരു നിമിഷത്തിൽ എടിക്കുന്ന ഫെമറ്റോ ക്യാമറ ഉപയോഗിച്ച് അദ്ദേഹം ധാരാളം അതിവേഗതയുള്ള ചിത്രങ്ങൾ തന്റെ ലാബിൽ നിന്നും തയ്യാറാക്കിയിട്ടുണ്ട്.ലേസർ ലൈറ്റിന്റെ തീവ്രത ഉപയോഗിച്ച് എല്ലാ കോണറുകളും കാണാനുള്ള ഒരു ക്യാമറകൂടി അവിടെ രൂപപ്പെടുത്തി. കണ്ണിന്റെ പോരായ്മകൾ മൊബൈൽ ഫോൺ ഉപയോഗിച്ച് കണ്ടെത്താനുള്ള ഒരു ഉപകരണം അദ്ദേഹത്തിന്റെ ലാബിലെ കൂട്ടായ്മയിൽ നിർമിച്ചു.
രാജൻ കിഴക്കനേല
മലയാള നാടക രചയിതാവും സംവിധായകനും സിനിമ തിരക്കഥാകൃത്തും സംഭാഷണ രചയിതാവുമാണ് രാജൻ കിഴക്കനേല. കേരള സംഗീത നാടക അക്കാദമി പുരസ്‌കാരം നേടിയിട്ടുണ്ട്.
ജീവിതരേഖ
കൊല്ലം ജില്ലയിലെ പാരിപ്പള്ളിക്ക് സമീപം കിഴക്കനേലയിൽ ജനിച്ചു. വിദ്യാർഥിയായിരിക്കുമ്പോൾത്തന്നെ നാടകരംഗത്ത് സജീവമായി. ബിരുദപഠനം കഴിഞ്ഞപ്പോൾ നാടകരചനയിൽ ശ്രദ്ധ കേന്ദ്രീകരിച്ചു. ആയുർവേദ വകുപ്പിൽ ഉദ്യോഗസ്ഥനായിരുന്ന അദ്ദേഹം പിന്നീട് മുഴുവൻ സമയ നാടക പ്രവർത്തകനായി. ഹബീബ് തൻവീറിന്റെ 'ഛരംദാസ് ചോർ' എന്ന സൃഷ്ടി 'സത്യം പറയുന്ന കള്ളൻ' എന്ന പേരിൽ മലയാളത്തിൽ അവതരിപ്പിച്ചു.
അവലംബം
വർഗ്ഗം:മലയാളനാടകകൃത്തുക്കൾ വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:കൊല്ലം ജില്ലയിൽ ജനിച്ചവർ
ജാക്ക്സോണിയ (സസ്യം)
ഫാബേസീ കുടുംബത്തിലെ നാൽപതിലധികം ഇലകളില്ലാത്ത ചെറിയ മരങ്ങളോ കുറ്റിച്ചെടികളോ ആയ സപുഷ്പി സസ്യങ്ങളുടെ ഒരു ജീനസാണ് ജാക്ക്സോണിയ. ഓസ്ട്രേലിയൻ തദ്ദേശവാസിയായ ഈ ജീനസിലെ സ്പീഷീസുകൾ സൗത്ത് ഓസ്ട്രേലിയ ഒഴികെയുള്ള എല്ലാ ഓസ്ട്രേലിയൻ സംസ്ഥാനങ്ങളിലെയും ആവാസവ്യവസ്ഥയുടെ പരിധികളിൽ കാണപ്പെടുന്നു.
സ്വീകാര്യമായ സ്പീഷീസ്
Jacksonia comprises the following species:
സ്പീഷീസുകളുടെ അനിശ്ചിതമായ ടാക്സോണമിക് അവസ്ഥയുടെ സ്റ്റാറ്റസ്
The status of the following species is unresolved:
അവലംബം
വർഗ്ഗം:ഫാബേസീ
രാധ പൊറ്റമ്മൽ
നചികേതസ്സുൾപ്പെടെ പത്തിലധികം ആട്ടക്കഥകളുടെ രചയിതാവാണ് കോഴിക്കോട് സ്വദേശിയായ രാധ പൊറ്റമ്മൽ. യേശുദേവന്റെ കഥ പറയുന്ന ദിവ്യകാരുണ്യചരിതം, ടാഗോർ കൃതികളായ ശ്യാമ, ചിത്രാംഗദ തുടങ്ങിയവയെല്ലാം കഥകളിരൂപത്തിൽ എഴുതി ചിട്ടപ്പെടുത്തിയിട്ടുണ്ട്. 1982ൽ ആണ് ആദ്യകഥയായ രുക്മിണീമോഹനം ചിട്ടപ്പെടുത്തുന്നത്.സംഗിത സംബന്ധിയായ ഗ്രന്ഥങ്ങളുടെ രചയിതാവായിരുന്ന ഏ. ഡി. മാധവൻ ആയിരുന്നു ഭർത്താവ്.
ദി ഓൾഡ് വിച്ച്
ദി ഓൾഡ് വിച്ച് 1894-ൽ പുറത്തിറങ്ങിയ മോർ ഇംഗ്ലീഷ് ഫെയറി ടെയിൽസ് എന്ന പുസ്തകത്തിൽ ജോസഫ് ജേക്കബ്സ് ശേഖരിച്ച ഒരു ഇംഗ്ലീഷ് യക്ഷിക്കഥയാണ്. റൂത്ത് മാനിംഗ്-സാൻഡേഴ്സിന്റെ എ ബുക്ക് ഓഫ് വിച്ചസ്, അലൻ ഗാർണറുടെ എ ബുക്ക് ഓഫ് ബ്രിട്ടീഷ് ഫെയറി ടെയിൽസ് എന്നിവയിലും ഇത് ഉൾപ്പെടുത്തിയിട്ടുണ്ട്.
രാധ പൊറ്റമ്മൽ
അവലംബം
വർഗ്ഗം:ആട്ടക്കഥാകൃത്തുക്കൾ
ദി ഓൾഡ് വിച്ച്
കഥാസാരം
ഒരിക്കൽ ഒരിടത്ത് ദമ്പതികൾക്ക് രണ്ട് പെൺമക്കളുണ്ടായിരുന്നു. അവരുടെ പിതാവിന് ജോലിയില്ലായിരുന്നു. പെൺമക്കൾ അവരുടെ ഭാഗ്യം തേടിപ്പോകാൻ ആഗ്രഹിച്ചു. മൂത്ത പെൺകുട്ടി ജോലയിക്കു പോകാൻ ആഗ്രഹം പ്രകടിപ്പിച്ചതോടെ ഒരിടം കണ്ടുപിടിച്ചാൽ പൊയ്ക്കൊള്ളാൻ അമ്മ പറഞ്ഞു.
മൂത്ത മകൾ ജോലി തിരഞ്ഞുവെങ്കിലും ഒന്നും കണ്ടെത്താനാകാതെ ഒടുവിൽ അപ്പം നിറച്ച ഒരു അടുപ്പിനു സമീപം എത്തി. അപ്പം അടുപ്പിൽനിന്ന് അതിനെ പുറത്തെടുക്കാൻ പെൺകുട്ടിയോട് അപേക്ഷിക്കുകയും, അവൾ അത് അനുസരിക്കുകയുംചെയ്തു. ജോലി തിരയുന്നത് തുടർന്ന പെൺകുട്ടി ഒടുവിൽ ഒരു പശുവിന്റെ അടുത്തേക്ക് വന്നതോടെ, അത് പാൽ കറക്കാൻ അവളോട് അപേക്ഷിച്ചു. അവൾ അപ്രകാരം ചെയ്തു. തുടർന്ന് ഒരു ആപ്പിൾ മരം തന്നെ കുലുക്കി ആപ്പിൽ താഴെ വീഴ്ത്താൻ അവളോട് അപേക്ഷിച്ചതും അവൾ ചെയ്തു.
തിരച്ചിൽ തുടർന്ന പെൺകുട്ടി ഒരു വൃദ്ധ മന്ത്രവാദിനിയുടെ വീട്ടിൽ എത്തിച്ചേരുകയും മന്ത്രവാദിനി അവളെ വീട് വൃത്തിയാക്കാൻ നിയോഗിക്കുകയും ചെയ്തുവെങ്കിലും ചിമ്മിനിയിലേക്ക് നോക്കുന്നതിൽനിന്ന് അവളെ വിലക്കി. പക്ഷേ ഒരു ദിവസം, അവൾ അങ്ങനെ ചെയ്തതോടെ പണമടങ്ങിയ ബാഗുകൾ താഴേയ്ക്കു പതിച്ചു. ഉടൻ തന്നെ പെൺകുട്ടി അവയെല്ലാം വാരിക്കൂട്ടിയശേഷം അവിടെനിന്ന് ഓടി രക്ഷപ്പെട്ടു.
പെൺകുട്ടി എന്താണ് ചെയ്തതെന്ന് മനസിലാക്കിയ വൃദ്ധ മന്ത്രവാദി അവളെ പിന്തുരുന്നു. ഓരോ തവണയും വൃദ്ധയായ മന്ത്രവാദി അവളെ പിടിക്കാനായി അടുത്തുവരുമ്പോൾ ആപ്പിൾ മരവും പശുവും അവളെ മറച്ചുകൊണ്ടിരുന്നു. പെൺകുട്ടി അടുപ്പിനടുത്തേയ്ക്ക് വന്നപ്പോൾ, അത് അവളെ പിന്നിൽ ഒളിപ്പിക്കുകയും, വൃദ്ധ മന്ത്രവാദിനിയെ കബളിപ്പിച്ച് അടുപ്പിന് അകത്ത് കടത്തിക്കൊണ്ട്, അവരെ വളരെ നേരം അതിനുള്ളിൽ കുടുക്കി. സമ്പാദിച്ച പണമടങ്ങിയ ബാഗ് ഉപയോഗിച്ച് പെൺകുട്ടി ഒരു ധനികനെ വിവാഹം കഴിച്ചു.
അവലംബം
വർഗ്ഗം:യക്ഷിക്കഥകൾ
ഡിസംബർ 2010
ഡിസംബർ 2010 ആ വർഷത്തിലെ പന്ത്രണ്ടാം മാസമായിരുന്നു. ഒരു ശനിയാഴ്ച ആരംഭിച്ച മാസം 31 ദിവസങ്ങൾക്കുശേഷം ഒരു തിങ്കളാഴ്ച അവസാനിച്ചു.
അവലംബം
2010 *2010-12
കൊറ്റനാട്
കൊറ്റനാട് പത്തനംതിട്ട ജില്ലയിൽ സ്ഥിതിചെയ്യുന്ന ഒരു ഗ്രാമമാണ്.
കാലാവസ്ഥ
കേരളത്തിലെ മറ്റു സ്ഥലങ്ങളെപ്പോലെ പൊതുവെ ഈർപ്പമുള്ള കാലാവസ്ഥയാണ് ഇവിടെയുള്ളത്.
ഗതാഗതം
ഗതാഗതത്തിനായി കൂടുതലായും സ്വകാര്യ ബസുകളെയാണ് ഇവിടെയുള്ളവർ ആശ്രയിക്കുന്നത്. തിരുവല്ല, ചങ്ങനാശേരി, ചെങ്ങന്നൂർ എന്നിവയാണ് സമീപ റെയിൽവേ സ്റ്റേഷനുകൾ
അവലംബം
വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
റോസെ പ്രഭു
വില്ല്യം പാഴ്സൺസ് (റോസെ പ്രഭു : 17 ജൂൺ 1800 - 31 ഒക്ടോബർ 1867) നിരവധി ദൂരദർശിനികൾ നിർമ്മിച്ച ഒരു ആംഗ്ലോ-ഐറിഷ് ജ്യോതിശാസ്ത്രജ്ഞനായിരുന്നു. 1845 ൽ അദ്ദേഹം നിർമ്മിച്ച 72 ഇഞ്ച് ദൂരദർശിനി, " പാർസൺസ്റ്റൗണിന്റെ ലെവിയാത്തൻ " എന്നറിയപ്പെടുന്നു. ഇത് അപ്പർച്ചർ വലിപ്പത്തിന്റെ അടിസ്ഥാനത്തിൽ ഇരുപതാം നൂറ്റാണ്ടിന്റെ ആരംഭം വരെ ലോകത്തിലെ ഏറ്റവും വലിയ ദൂരദർശിനിയായിരുന്നു.
ഇംഗ്ലണ്ടിലെ യോർക്കിൽ സർ ലോറൻസ് പാർസന്റെ മകനായി ജനിച്ചു. ഡബ്ലിനിലെ ട്രിനിറ്റി കോളേജ്, ഓക്സ്ഫോർഡ് യൂണിവേഴ്സിറ്റിയിലെ മഗ്ഡലൻ കോളേജ് എന്നിവിടങ്ങളിൽ നിന്ന് വിദ്യാഭ്യാസം നേടിയ അദ്ദേഹം 1822 ൽ ഗണിതശാസ്ത്രത്തിൽ ഫസ്റ്റ് ക്ലാസ് നേടി വിജയിച്ചു. 1841 ഫെബ്രുവരിയിൽ പിതാവ് മരിച്ചപ്പോൾ അയർലന്റിലെ വലിയൊരു എസ്റ്റേറ്റും പ്രഭുപദവിയും അദ്ദേഹത്തിന് പാരമ്പര്യമായി കൈമാറിക്കിട്ടി.
റോസ് പ്രഭു 1836 ഏപ്രിൽ 14 ന് ജോൺ വിൽമർ ഫീൽഡിന്റെ മകളായ മേരി ഫീൽഡിനെ വിവാഹം കഴിച്ചു. അവർക്ക് ആകെ പതിമൂന്ന് കുട്ടികൾ ജനിച്ചു. പക്ഷേ നാല് ആൺമക്കൾ മാത്രമാണ് ജീവിതത്തെ അതിജീവിച്ചത്.
ബാഹ്യ ലിങ്കുകൾ
വർഗ്ഗം:ബ്രിട്ടീഷ് ജ്യോതിശാസ്ത്രജ്ഞർ വർഗ്ഗം:1867-ൽ മരിച്ചവർ വർഗ്ഗം:1800-ൽ ജനിച്ചവർ
മാള നിയമസഭാമണ്ഡലം
ചരിത്രം
മാള മണ്ഡലം രൂപികരിച്ചതിനുശേഷം നടന്ന ആദ്യത്തെ തിരഞ്ഞെടുപ്പ് 1967 ലായിരുന്നു. 2006 ലാണ് അവസാനമായി തിരഞ്ഞെടുപ്പ് നടന്നത്. 2008-ൽ നടന്ന മണ്ഡലം പുനർനിർണ്ണയത്തിൽ മാള മണ്ഡലം ഇല്ലാതാകുകയും മാളയുടെ ഭാഗമായിരുന്ന പൊയ്യ, അന്നമനട, കുഴൂർ, മാള പുത്തൻചിറ, വെള്ളാങ്ങല്ലൂർ എന്നീ ഗ്രാമപഞ്ചായത്തുകൾ കൊടുങ്ങല്ലൂർ നിയമസഭാമണ്ഡലത്തിൻ കീഴിലാകുകയും ചെയ്തു. ആളൂർ ഗ്രാമപഞ്ചായത്ത് ഇരിങ്ങാലക്കുട നിയമസഭാമണ്ഡലത്തിൽ ഉൾപ്പെടുകയും ചെയ്തു. .
അവലംബം
വർഗ്ഗം:2008-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾ വർഗ്ഗം:1965-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
ദി ഡോട്ടർ ഓഫ് ദി സ്‌കീസ്
നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ സൂചികയനുസരിച്ച് ഈ കഥ ടൈപ്പ് 425A വകുപ്പിൽ പെടുന്നു. ദി ബ്ലാക്ക് ബുൾ ഓഫ് നോറോവേ, ദി ബ്രൗൺ ബിയർ ഓഫ് നോർവേ, ഈസ്റ്റ് ഓഫ് ദി സൺ ആൻഡ് വെസ്റ്റ് ഓഫ് ദി മൂൺ, ദ കിംഗ് ഓഫ് ലവ്, ദി എൻ‌ചാൻ‌റ്റഡ് പിഗ്, ദ ടെയിൽ ഓഫ് ദ ഹൂഡി, മാസ്റ്റർ സെമോളിന, ദി എൻ‌ചാൻ‌റ്റഡ് സ്നേക്ക്, ദി ബ്ലാക് ബുൾ ഓഫ് നോർ‌വേ, ദി സ്പ്രിഗ് ഓഫ് റോസ്മേരി, വൈറ്റ്-ബിയർ-കിംഗ്-വാലമാൻ എന്നിവ ഈ തരത്തിലുള്ള കഥകളിൽ ഉൾപ്പെടുന്നു.
സംഗ്രഹം
ഒരു മനുഷ്യന് പെൺമക്കളുണ്ടായിരുന്നു, കൂടാതെ ധാരാളം കന്നുകാലികളും ആടുകളും ഉണ്ടായിരുന്നു, എന്നാൽ ഒരു ദിവസം അവ അപ്രത്യക്ഷമായി, അവന് അവരെ കണ്ടെത്താനായില്ല. ഒരു മകൾ തന്നെ വിവാഹം കഴിച്ചാൽ അവരെ കണ്ടെത്താമെന്ന് ഒരു നായ വാഗ്ദാനം ചെയ്തു. മകൾ സമ്മതിക്കുകയാണെങ്കിൽ അച്ഛൻ സമ്മതിച്ചു. അദ്ദേഹം തന്റെ ഓരോ പെൺമക്കളോടും ചോദിച്ചു, ഇളയവൾ സമ്മതിച്ചു.
അടുത്ത ദിവസം രാജാവിന്റെ മകളുടെ വിവാഹം നടക്കാനിരിക്കെ ആരും ജോലി ചെയ്തില്ലെങ്കിലും അവൾ ഒരു ഭാര്യയോടൊപ്പം താമസിക്കാൻ ഒരു സ്ഥലം കണ്ടെത്തി, തയ്യാൻ എന്തെങ്കിലും ചോദിച്ചു. കത്രിക, സൂചി, നൂൽ എന്നിവ പ്രവർത്തിക്കാൻ സജ്ജമാക്കി. ഒരു രാജകീയ വേലക്കാരി രാജാവിന്റെ മകളോട് പറഞ്ഞു, അവർക്ക് എന്താണ് വേണ്ടത് എന്ന് ചോദിച്ചു. അന്നു രാത്രി രാജാവിന്റെ മകൾ ഉറങ്ങിയിരുന്നിടത്ത് ഉറങ്ങാൻ സ്ത്രീ അവധി ചോദിച്ചു. രാജാവിന്റെ മകൾ സമ്മതിച്ചു, പക്ഷേ വരന് ഉറങ്ങാനുള്ള ഡ്രാഫ്റ്റ് നൽകി രാവിലെ സ്ത്രീയെ പുറത്താക്കി. അടുത്ത രാത്രി, അവൾ വീണ്ടും സൂചി മാറ്റി, ഉറക്ക പാനീയം മുമ്പത്തെപ്പോലെ പ്രവർത്തിച്ചു, പക്ഷേ അവന്റെ മൂത്ത മകൻ പിതാവിന്റെ അരികിൽ ഉറങ്ങി, ഉറങ്ങുന്ന മനുഷ്യനോട് അവൾ തന്റെ കുട്ടികളുടെ അമ്മയാണെന്ന് അവൾ പറയുന്നത് കേട്ടു. അടുത്ത ദിവസം, സ്ത്രീ ത്രെഡ് കൈമാറി, പക്ഷേ ആ മനുഷ്യൻ ഉറങ്ങുന്ന പാനീയം വലിച്ചെറിഞ്ഞു, അവർ സംസാരിച്ചു. രാജാവിന്റെ മകൾ സ്ത്രീയെ പുറത്താക്കാൻ ഇറങ്ങിയപ്പോൾ, ഇത് അവന്റെ ഭാര്യയാണ് അവൾ തിരികെ പോകാമെന്ന് പറഞ്ഞു,.
അവലംബം
വർഗ്ഗം:നാടോടിക്കഥകൾ
പുള്ളിപ്പരപ്പൻ
കാടുകളിലും കാവുകളിലും കാണപ്പെടുന്ന ഇരുണ്ട തവിട്ടു നിറമുള്ള പൂമ്പാറ്റയാണ് പുള്ളിപ്പരപ്പൻ (Common spotted Flat). വേനൽക്കാലത്ത് ഇവ വിരളമായിരിയ്ക്കും. തണൽ ഇഷ്ടമുള്ള വിഭാഗമാണിത്.ഇലയുടെ അടിവശത്തിരുന്നാണ് വിശ്രമിയ്ക്കുന്നത്. ശരവേഗത്തിൽ പറക്കുകയും ചെയ്യും. സ്പർശിനി നോക്കി ആണിനെയും പെണ്ണിനേയും തിരിച്ചറിയാം. മുൻചിറകിന്റെ പുറത്ത് വെളുത്തപുള്ളികൾ കാണാം. മേൽ ഓരത്തും, വക്കിലുമായി വെളുത്തതും കറുത്തതുമായ പുള്ളികളുണ്ട്. ചിറകുപുറത്തെ പുള്ളികൾ പരസ്പരം തൊട്ടുകിടക്കുന്നു.
ശലഭപ്പുഴുവിനു പച്ച നിറമാണ്.
അതിർത്തി തർക്കം
ലഘുചിത്രം|320x320ബിന്ദു|[[പാകിസ്താൻ|പാക്കിസ്താൻ നിയന്ത്രണത്തിലുള്ള ആസാദ് കശ്മീർ, ഗിൽഗിറ്റ്-ബാൾട്ടിസ്ഥാൻ,എന്നിവയെ ഇന്ത്യൻ നിയന്ത്രണത്തിലുള്ള കേന്ദ്രഭരണ പ്രദേശമായ ജമ്മു കശ്മീർ, ലഡാക്ക് എന്നിവയിൽ നിന്ന് ഇന്തോ-പാക് നിയന്ത്രണ രേഖ വിഭജിക്കുന്നു. ചൈനയുടെ നിയന്ത്രണത്തിലുള്ള അക്സായ് ചിന്നിനെയും ഇന്ത്യൻ നിയന്ത്രണത്തിലുള്ള യൂണിയൻ പ്രദേശമായ ലഡാക്കിനെയും യഥാർത്ഥ നിയന്ത്രണ രേഖ വിഭജിക്കുന്നു]] രണ്ടോ, അതിലധികമോ രാഷ്ട്രീയ കക്ഷികൾ തമ്മിലുള്ള ഭൂമി കൈവശം വയ്ക്കുന്നതിനോ, നിയന്ത്രിക്കുന്നതിനോ ഉള്ള അഭിപ്രായവ്യത്യാസമാണ് അതിർത്തി തർക്കം അഥവാ പ്രദേശ തർക്കം.
അരപ്പുപുരട്ടൽ (മാരിനേഷൻ)
ആഹാരപദാർത്ഥങ്ങളൂടെ രുചി വർദ്ധിപ്പിയ്ക്കുന്നതിനായി വിവിധ പാചക ചേരുവകൾ  എണ്ണയിലോ മറ്റോ യോജിപ്പിച്ച് ഭക്ഷണ സാധനങ്ങളിൽ പുരട്ടുന്നതിനെയാണ് അരപ്പുപുരട്ടൽ (മാരിനേഷൻ) എന്നു പറയുന്നത്. ആസിഡ്,എണ്ണ, സുഗന്ധവ്യഞ്ജനങ്ങൾ എന്നിങ്ങനെ മൂന്നു ചേരുവകൾ ആണ് ഇതിൽ ഉപയോഗിയ്ക്കുന്നത്.
അവലംബം
വർഗ്ഗം:പാചകം
അതിർത്തി തർക്കം
കാരണങ്ങൾ
പ്രകൃതിവിഭവങ്ങളായ നദികൾ, ഫലഭൂയിഷ്ഠമായ കൃഷിസ്ഥലം, ധാതു അല്ലെങ്കിൽ പെട്രോളിയം വിഭവങ്ങൾ എന്നിവയെ ചൊല്ലിയാണ് തർക്കങ്ങൾ സാധീരണ ഉണ്ടാകാറ്. സംസ്കാരം, മതം, വംശീയ ദേശീയത എന്നിവയും തർക്കങ്ങൾക്ക് ചിലപ്പോൾ വഴിയൊരുക്കാറുണ്ട്.ഇതല്ലെങ്കിൽ, യഥാർത്ഥ അതിർത്തി നിശ്ചയിക്കുന്ന ഒരു കരാറിലെ അവ്യക്തതയിൽ നിന്നാണ് പ്രാദേശിക തർക്കങ്ങൾ ഉണ്ടാകുന്നത്.
അധിനിവേശത്തിലൂടെ ഒരു പ്രദേശത്തിന്മേൽ തങ്ങളുടെ പരമാധികാരം ഉറപ്പിക്കാൻ രാജ്യങ്ങൾ പലപ്പോഴും ശ്രമിക്കുന്നതിനാൽ, യുദ്ധങ്ങൾക്കും ഭീകരതയ്ക്കും ഒരു പ്രധാന കാരണം പ്രാദേശിക തർക്കങ്ങളാണ്.
അന്താരാഷ്ട്ര നിയമത്തിലെ അടിസ്ഥാനം
അന്താരാഷ്ട്ര നിയമത്തിന്റെ അടിസ്ഥാനം- സംസ്ഥാനങ്ങൾക്കായി സംസ്ഥാനങ്ങൾ ഉണ്ടാക്കുന്ന നിയമങ്ങളാണ്.
പ്രദേശിക തർക്കങ്ങളുമായി അന്താരാഷ്ട്ര നിയമത്തിന് കാര്യമായ ബന്ധമുണ്ട്, കാരണം പ്രാദേശിക തർക്കങ്ങൾ അന്താരാഷ്ട്ര നിയമത്തിന്റെ അടിസ്ഥാനത്തെ നേരിടുന്നു.
അന്താരാഷ്ട്ര തർക്കങ്ങളുടെ സമാധാനപരമായ പരിഹാരം
ആധുനിക അന്താരാഷ്ട്ര നിയമത്തിൽ, യുഎൻ ചാർട്ടറിൽ പ്രതിപാദിച്ചിരിക്കുന്ന, അന്താരാഷ്ട്ര തർക്കങ്ങൾ സമാധാനപരമായി പരിഹരിക്കുന്നതിനുള്ള തത്വം, പ്രാദേശിക തർക്കങ്ങൾ പരിഹരിക്കുന്നതിന് അടിസ്ഥാനമായി കണക്കാക്കപ്പെടുന്നു.
യുഎൻ ചാർട്ടറിന്റെ, ആർട്ടിക്കിൾ 2 ന്റെ 3-ാം ഖണ്ഡിക അനുസരിച്ച്, "ഐക്യരാഷ്ട്രസഭയിലെ എല്ലാ അംഗങ്ങളും അന്താരാഷ്ട്ര സമാധാനവും സുരക്ഷയും നീതിയും നഷ്ടപ്പെടുത്താതിരിക്കാൻ സമാധാനപരമായ മാർഗങ്ങളിലൂടെ അവരുടെ അന്താരാഷ്ട്ര തർക്കങ്ങൾ പരിഹരിക്കണം". (U.N. Charter art. 2, para. 3)
കരാറിലൂടെ പ്രാദേശിക തർക്കങ്ങൾ പരിഹരിക്കൽ
കരാറടിസ്ഥാനത്തിലുള്ള നടപടിക്രമത്തിന്റെ അടിസ്ഥാനം കക്ഷികളുടെ ചർച്ചകളാണ്, ഈ രീതി ഉപയോഗിക്കുമ്പോൾ തർക്ക പരിഹാരത്തിന്റെ ഫലം കക്ഷികൾ തമ്മിലുള്ള ഉടമ്പടി അടിസ്ഥാനമാക്കിയുള്ളതായിരിക്കും.
1996 ൽ പെറുവും ഇക്വഡോറും തമ്മിലുള്ള അഭിപ്രായവ്യത്യാസങ്ങളുടെ ഒരു പട്ടിക അംഗീകരിച്ചത്, അരനൂറ്റാണ്ടിലേറെ ചരിത്രമുള്ള ഇരുവരും തമ്മിലുള്ള പ്രദേശിക തർക്കം 1998 ൽ കക്ഷികളുടെ കരാർ പ്രകാരം പരിഹരിക്കപ്പെട്ടു.
പ്രദേശിക തർക്കങ്ങൾ പരിഹരിക്കുന്നതിനുള്ള നിയപരമായ ഫോം
അന്താരാഷ്ട്ര പ്രദേശിക തർക്കങ്ങളുടെ നിയമ പരിഹാരം ഐക്യരാഷ്ട്രസഭയുടെ അന്തർദേശീയ നീതിന്യായ കോടതി നടപ്പാക്കുന്നു.
നിശാ ക്ലബ്
ഒരു നൈറ്റ്ക്ലബ് ( സംഗീത ക്ലബ്, ഡിസ്കോതെക്ക്, ഡിസ്കോ ക്ലബ്, അല്ലെങ്കിൽ ലളിതമായി ക്ലബ് ) ഒരു ഡാൻസ് ഫ്ലോർ, ലൈറ്റ്ഷോ, ലൈവ് മ്യൂസിക്കിനുള്ള ഒരു സ്റ്റേജ് അല്ലെങ്കിൽ റെക്കോർഡ് ചെയ്ത സംഗീതം പ്ലേ ചെയ്യുന്ന ഒരു ഡിസ്ക് ജോക്കി (ഡിജെ) എന്നിവ ഉൾപ്പെടുന്ന ഒരു വിനോദ വേദിയാണ്.
നൈറ്റ്‌ക്ലബ്ബുകൾ പൊതുവെ പ്രായം, വസ്ത്രധാരണം, വ്യക്തിഗത വസ്‌തുക്കൾ, അനുചിതമായ പെരുമാറ്റങ്ങൾ എന്നിവയുടെ അടിസ്ഥാനത്തിൽ ആളുകൾക്ക് പ്രവേശനം നിയന്ത്രിക്കുന്നു. അനൗപചാരികമോ, അപമര്യാദയോ, ആക്ഷേപകരമോ, സംഘവുമായി ബന്ധപ്പെട്ടതോ ആയ വസ്ത്രങ്ങൾ ധരിക്കുന്നവരെ നിരോധിക്കാൻ നൈറ്റ്ക്ലബ്ബുകളിൽ സാധാരണയായി ഡ്രസ് കോഡുകൾ ഉണ്ട്. മറ്റ് വിനോദ വേദികളിൽ നിന്ന് വ്യത്യസ്തമായി, നൈറ്റ്ക്ലബ്ബുകൾ പ്രവേശനത്തിനായി വരാൻ പോകുന്ന രക്ഷാധികാരികളെ പരിശോധിക്കാൻ ബൗൺസർമാരെ ഉപയോഗിക്കാനുള്ള സാധ്യത കൂടുതലാണ്. വർഗ്ഗം:ഭക്ഷണശാലകൾ
മോണ്ടെസ്ക്യൂ
ജ്ഞാനോദയകാലത്ത് ഫ്രാൻസിൽ ജീവിച്ചിരുന്ന ഒരു രാഷ്ട്രീയചിന്തകൻ ആയിരുന്നു മോണ്ടെസ്ക്യൂ.
അവലംബം
വർഗ്ഗം:രാഷ്ട്രതന്ത്രജ്ഞർ വർഗ്ഗം:തത്ത്വചിന്തകർ വർഗ്ഗം:അപൂർണ്ണ ജീവചരിത്രങ്ങൾ
ജനുവരി 2011
ജനുവരി 2011 ആ വർഷത്തിലെ ആദ്യ മാസമായിരുന്നു. ഒരു ശനിയാഴ്ച ആരംഭിച്ച മാസം 31 ദിവസങ്ങൾക്കുശേഷം ഒരു തിങ്കളാഴ്ച അവസാനിച്ചു.
2011 ജനുവരി മാസം നടന്ന പ്രധാന സംഭവങ്ങൾ:
അവലംബം
*2011-01 2011
ഹെറി ഡോനോ
പശ്ചാത്യ ദൃശ്യകലയുമായി ഇന്തോനേഷ്യൻ നാടൻ കലാരൂപങ്ങളെ സമന്വയിപ്പിച്ച് കലാസൃഷ്ടികൾ നടത്തുന്ന കലാകാരനാണ് ഹെറി ഡോനോ(ജനനം. ജൂൺ 12, 1960). വെനീസ് ബിനാലെയിൽ ക്ഷണിക്കപ്പെട്ടിട്ടുള്ള ഏക ഇന്തോനേഷ്യൻ കലാകാരനാണ്. മുന്നൂറിലധികം പ്രദർശനങ്ങളിലും മുപ്പതിലധികം ബിനാലെകളിലും പങ്കെടുത്തിട്ടുണ്ട്.
ജീവിതരേഖ
ഇന്തോനേഷ്യയിലെ ജക്കാർത്തയിലാണ് ഹെറി ഡോനോ ജനിച്ചത്. ഇന്തോനേഷ്യൻ അക്കാദമി ഓഫ് ആർട്സിൽ ഏഴുവർഷം അദ്ദേഹം പഠനം നടത്തി. 2000ലെ ഷാങ്ഹായ് ബിനാലെയിലെ സൃഷ്ടിക്ക് യുനെസ്കോ പുരസ്ക്കാരം ലഭിച്ചു. ചിത്രകലാ പഠനത്തിനു ശേഷം ഡോനോ, ജാവാനീസ് പാവക്കൂത്ത് കലാകാരൻ കി സിജിത് സുകാസ്മാനോടൊപ്പം പ്രവർത്തിച്ചു. ജാവ ദ്വീപുകളിലെ വയാങ് നിഴൽ പാവക്കൂത്തുമായി സമന്വയിപ്പിച്ച് നിരവധി സൃഷ്ടികളൊരുക്കിയിട്ടുണ്ട്.
കൊച്ചി മുസിരിസ് ബിനലെ 2018
ഹെറി ഡോനോ കൊച്ചി-മുസിരിസ് ബിനാലെയുടെ ഭാഗമായി ഫോർട്ട്‌കൊച്ചി പെപ്പർഹൗസ് വേദിയിൽ ദി ട്രോജൻ ഷിപ്പ് എന്ന പ്രതിഷ്ഠാപനവും സ്‌മൈലിംഗ് ഏയ്ഞ്ജൽസ് ഫ്രം ദി സ്‌കൈ എന്ന പ്രതിഷ്ഠാപനവുമാണ് അവതരിപ്പിച്ചത്.
ഗ്രീക്ക് സാഹിത്യത്തിലെ അനശ്വര കഥയായ ഇല്ലിയഡിലെ ട്രോജൻ കുതിരകളെ അനുസ്മരിപ്പിക്കുന്നതാണ് ദി ട്രോജൻ ഷിപ്പ്. 2015 ലെ വെനീസ് ബിനാലെയിലെ ഏറ്റവും ജനശ്രദ്ധയാകർഷിച്ച പ്രതിഷ്ഠാപനമായിരുന്നു ദി ട്രോജൻ ഷിപ്പ്സ്. മുറിയുടെ വാതിലിന്റെ കട്ടിളയിൽ രണ്ട് സ്വിച്ചുകൾ നൽകിയിട്ടുണ്ട്. ഇതിൽ അമർത്തിയാൽ നിശ്ചിത സമയത്തേക്ക് ഷിപ്പുകളുടെ ചിറകുകൾ വീശുകയും സംഗീതം കേൾക്കുകയും ചെയ്യും. വിമാനങ്ങളുടെ മുഖം പൂർണമായും മാലാഖമാരുടേതാണ്.
അവലംബം
വർഗ്ഗം:ചിത്രകാരന്മാർ വർഗ്ഗം:കൊച്ചി-മുസിരിസ് ബിനാലെ 2018 വർഗ്ഗം:1960-ൽ ജനിച്ചവർ
അഫാഖ് ഖോജ
അഫാഖ് ഖോജ (ചൈനീസ്: 阿帕克霍加 (Āpàkè Huòjiā, Persian: آفاق خواجه) ചൈനയിലെ കഷ്‌ഗറിൽ ജീവിച്ചിരുന്ന ഒരു നക്ഷബന്ദിയ്യ സൂഫി ആചാര്യനായിരുന്നു. ഖോജ ഹിദായത്ത് അല്ലാഹ് എന്നും ഇദ്ദേഹം അറിയപ്പെട്ടിരുന്നു. ഖോജ എന്നത് രാഷ്രീയ - അദ്ധ്യാത്മ നേതാവിനെ അടയാളപ്പെടുത്തുന്ന ഒരു പദമാണ്. ഇദ്ദേഹത്തിൻറെ വംശാവലി അന്ത്യ പ്രവാചകൻ മുഹമ്മദിൽ ചെന്ന് മുട്ടുന്നുവെന്ന് കരുതപ്പെടുന്നു.
ജീവിത രേഖ
കുമുൾ ദേശത്ത് 1626 ലായിരുന്നു അഫാഖ് ഖോജയുടെ ജനനം. പൗര പ്രമാണിയും പണ്ഡിതനുമായ "മുഹമ്മദ് യൂസഫ് ഹോജ" പിതാവും, സുലേഖ ബീഗം മാതാവുമാണ്. പ്രമുഖ സൂഫി ആചാര്യൻ "സയ്യിദ് ഖോജ ഹസ്സൻറെ" പരമ്പരയിലെ കണ്ണിയാണ് അഫാഖ് ഹോജ. മഖ്ദൂമി അസം (مخدومِ اعظم) അഥവാ വിശ്വ ഗുരു എന്ന പേരിൽ പ്രസിദ്ധനായ നക്ഷബന്ദിയ്യ ആചാര്യൻ "അഹ്‌മദ്‌ കസാനി" പിതാമഹനാണ്.
ജെങ്കിസ്ഖാൻറെ മംഗോളിയൻ ആക്രമണത്തിൽ നശിപ്പിക്കപ്പെട്ട ബുഖാറയിലെയും, സമർഖണ്ഡിലെയും ഇസ്‌ലാമിക ചൈത്യനത്തിൻറെ തിരിച്ചു വരവിന് ഊർജ്ജം പകർന്ന സൂഫി സന്യാസികളിൽ പ്രമുഖനായിരുന്നു സയ്യിദ് ഹസ്സൻ. ജെങ്കിസ് ഖാൻറെ അനന്തരാവകാശികളായ മംഗോളിയൻ ചക്രവർത്തിമാർ സൂഫികൾ വഴി ഇസ്‌ലാം സ്വീകരിച്ചതോടെ ഇവിടങ്ങളിൽ   ഇസ്‌ലാമിൻറെയും സൂഫിസത്തിൻറെയും രണ്ടാം ഉയർത്തെഴുന്നേൽപ്പിന് കളമൊരുങ്ങി. സമർഖന്ദിൽ നിന്നും കശ്ഗറിലേക്ക് ദേശാടനം  നടത്തിയ ഹസ്സന് രാജകീയ വരവേലപ്പാണ് ജനങ്ങളിൽ നിന്നും ലഭിച്ചത്. പിൽക്കാലങ്ങളിൽ ഹസ്സന്റെ മക്കൾ കഷ്‌കരിൽ താമസം ആരംഭിക്കാൻ ഈ ദേശാടനം പ്രചോദനമായിരിക്കാം.
പാരമ്പര്യം പിന്തുടർന്ന് സൂഫിസത്തെ പുണർന്ന അഫാഖ് ഹോജ നക്ഷബന്ദിയ്യ സൂഫികളിൽ അഗ്രഗണ്യനായി മാറി.
രാഷ്ട്രീയത്തിലും സമൂഹത്തിലും ഇടപെടുന്ന സൂഫി ആചാര്യനായിരുന്നു അഫാഖ് ഹോജ, യാർക്കന്ദ് ഖാനേറ്റിന് പിന്നിലെ ചാലക ശക്തി ഇദ്ദേഹമാണ്. പിൽകാലത്ത് ഓട്ടോമൻ ഖിലാഫത്തിന് വേണ്ടി നടന്ന യുദ്ധങ്ങളിൽ മേഖലകളിൽ നേതൃത്വം നൽകിയത് അഫാഖ് ഹോജയുടെ അനുയായികളായ നക്ഷബന്ദിയ്യ സൂഫികളാണ്.
1694 ഇൽ മരണം. കഷ്‌ഗറിലാണ് അഫാഖ് ഹോജയുടെ സമാധി മണ്ഡപം സ്ഥിതിചെയ്യുന്നത്. സിൻജിയാങ് പ്രവിശ്യയിലെ പ്രസിദ്ധമായ മുസ്ലിം തീർത്ഥാടനാലയമാണ് ഇത്
അവലംബം
വർഗ്ഗം: ചൈനീസ് സൂഫികൾ
മുണ്ടിവീക്കം വാക്സിൻ
മംപ്സ് തടയുന്നതിനുപകരിക്കുന്ന വാക്സിൻ ആണ് മുണ്ടിവീക്കം വാക്സിൻ(Mumps vaccines). മുണ്ടിവീക്കം കൂടുതലായുള്ള ജനവിഭാഗങ്ങളിൽ നൽകിക്കഴിഞ്ഞാൽ മുഴുവൻ ജനങ്ങളിലും ഇതിന്റെ ബുദ്ധിമുട്ടുകൾ കുറഞ്ഞു വരുന്നു. 90% ജനങ്ങളിലും വാക്സിൻ നൽകിയാൽ 85% ഫലപ്രാപ്തി തിട്ടപ്പെടുത്തിയിട്ടുണ്ട്. ദീർഘകാല പ്രതിരോധത്തിനു രണ്ടു ഡോസ് വാക്സിൻ ആവശ്യമാണ്.. 12 ഉം 18 ഉം മാസം പ്രായത്തിനിടയ്ക്ക് ആദ്യത്തെ ഡോസ് ശുപാർശചെയ്തിരിക്കുന്നു. രണ്ടാമത്തെ ഡോസ് രണ്ടു വയസ്സിനും ആറു വയസ്സിനും ഇടയ്ക്ക് നൽകുന്നു. ഇതുവരെ പ്രതിരോധ കുത്തിവെയ്പ് എടുക്കാത്ത രോഗ സാധ്യതയുള്ള സാഹചര്യങ്ങളിൽ വരാവുന്നവർക്കും ഈ വാക്സിൻ ഉപയോഗപ്രദമാണ്.
മംപ്സ് വാക്സിൻ വളരെ സുരക്ഷിതവും വിരളവുമായി മാത്രം പാർശ്വഫലങ്ങൾ പ്രകടിപ്പിക്കുന്നതുമാണ്. ചെറിയ പനി, കുത്തിവെച്ച ഭാഗത്ത് തടിപ്പ്, ചെറിയ വേദന എന്നിവയണ് സാധാരണ കാണാറുള്ള പാർശ്വഫലങ്ങൾ. കൂടുതൽ തീവ്രമായ പാർശ്വഫലങ്ങൾ കാണപ്പെട്ടിട്ടില്ല. നാഡീവ്യൂഹത്തിനെ ബാധിക്കുന്ന തരത്തിൽ ബുദ്ധിമുട്ടുകളുണ്ടാക്കുന്നതായി സ്ഥിരീകരിക്കാൻ തെളിവുകൾ അപര്യാപ്തമാണ്. ഗർഭിണികൾക്കും പ്രധിരോധശേഷി വളരെ കുറഞ്ഞവർക്കും ഈ വാക്സിൻ നൽകരുത്. ഗർഭകാലത്ത് വാക്സിൻ എടുത്താൽ ഗർഭസ്ത ശിശുവിന് നല്ല പരിണാമമല്ല ഉണ്ടാകുക എങ്കിലുമിതിന്റെ സത്യാവസ്ഥ എവിടെയും രേഖപ്പെടുത്തിയിട്ടില്ല. കോഴി കോശത്തിലാണ് ഈ വാക്സിൻ വികസിപ്പിക്കുന്നതെങ്കിലും കോഴിമുട്ട അലർജ്ജിയുള്ളവരിലും ഈ വാക്സിൻ നൽകാവുന്നതാണ്.
ഏറെക്കുറെ എല്ലാ വികസിത രാജ്യങ്ങളിലും അതുപോലെ ഒട്ടുമിക്ക വികസ്വര രാജ്യങ്ങളിലും ഈ വാക്സിനെ പ്രതിരോധവൽകരണ പരിപാടിയിൽ ഉൾപ്പെടുത്തിയിട്ടുണ്ട്. കൂടുതലും മീസിൽസിന്റെയും റൂബെല്ല വാക്സിന്റെയും കൂടെ സംയുക്തമായാണ് ഈ വാക്സിൻ നൽകിവരുന്നത്. ഇതിനെ എം എം ആർ എന്നറിയപ്പെടുന്നു. മുൻപു പറഞ്ഞ മൂന്നു വാക്സിനുകളുടെയും കൂടെ വാരിസെല്ല വാക്സിൻ കൂടി കൂട്ടി രൂപവൽകരിച്ച എം എം ആർ വി എന്നറിയപ്പെടുന്ന വാക്സിനും ലഭ്യമാണ്. 2005 വരെ പ്രതിരോധവൽക്കരണത്തിന്റെ ഭാഗമയി 110 രാജ്യങ്ങൾ ഈ വാക്സിൻ നൽകി. വ്യാപകമായി വാക്സിൻ നൽകിയ ഭാഗങ്ങളിൽ രൊഗമുണ്ടാകുന്നതിൽനിന്നും 90% ത്തിലധികം കുറവ് രേഖപ്പെടുത്തിയിട്ടുണ്ട്. 50 കോടിയിലധികം ഒരേ വിഭാഗത്തിലുള്ള വാക്സിൻ ഡോസുകൾ ഇതുവരെ നൽകിക്കഴിഞ്ഞു.
1998 ൽ ആണ് മംപ്സ് വാക്സിന് ആദ്യമായി ലൈസൻസ് ലഭിച്ചത്. എങ്കിലും ആ വാക്സിന്റെ ഫലം വളരെ കുറവായിരുന്നു. 1960 ഓടു കൂടി മെച്ചപ്പെട്ട വാക്സിൻ ലഭ്യമായി. ഇത് ലോകാരോഗ്യ സംക്ഖടനയുടെ അവശ്യ മരുന്നുകളുടെ പട്ടികയിൽപ്പെടുന്നു. "അടിസ്ഥാന ആരോഗ്യ സംവിധാനത്തിനാവശ്യമായ വളരെ പ്രധാനപ്പെട്ട മരുന്ന്" എന്ന് ഇതിനെ കുറിച്ച് പറഞ്ഞിരിക്കുന്നു. ഈ രോഗത്തിന് പലതരത്തിലുള്ള വാക്സിനുകളും 2007 ആയപ്പോഴേക്കും ലഭ്യമായിത്തുടങ്ങി.
തർക്കങ്ങൾ
ഇംഗ്ലണ്ടിൽ (മീസിൽസ് ഉം റുബെല്ലയും) എം ആർ മിശ്രിത വാക്സിൻ മാറ്റി എം എം ആർ അവതരിപ്പിച്ചപ്പോഴും അമേരിക്കയിൽ മോണോവാലന്റ് മംപ്സ് വാക്സിൻ ലഭ്യമായിരുന്നു. ലൈസൻസുള്ള മോണോവാലന്റ് മംപ്സ് വാക്സിൻ ഇംഗ്ലണ്ടിൽ ഒരിക്കലും ലഭ്യമായിരുന്നില്ല. ഇത് 20-ആം നൂറ്റാണ്ടിന്റെ അവസാന കാലത്ത് ഒരു വാഗ്വാദത്തിനു കാരണമായി.
സംഭരണവും സ്ഥിരതയും
തണുത്ത ചങ്ങല (കോൾഡ് ചെയിൻ) വാക്സിനിൽ ഒരു പ്രധാന പരിമിതിയാണ്, പ്രത്യേകിച്ചു വികസ്വര രാജ്യങ്ങളിൽ. മംപ്സ് വാക്സിൻ സാധരണ ശീതീകരിച്ചാണ് വെക്കുന്നത്, എന്നാൽ എറ്റവും കൂടിയ അദ്ധപ്രായമായ 65 ദിവസങ്ങൾ 23 ഡിഗ്രീ സെൽഷ്യസ് വെക്കുമ്പോഴാണ് ലഭിക്കുന്നത്.
അവലംബം
<div class="reflist columns references-column-width" style="list-style-type: decimal; -moz-column-width: 32em;">
പുറത്തേക്കുള്ള കണ്ണികൾ
വർഗ്ഗം:വാക്സിനുകൾ വർഗ്ഗം:ഡബ്ല്യു. എച്ച്. ഒ യുടെ അടിസ്ഥാന പ്രതിരോധമരുന്നുകളുടെ പട്ടികയിലുൾപ്പെട്ടിട്ടുള്ളവ
ബേലൂർ
right|thumb|250px|
ഇന്ത്യയിലെ കർണ്ണാടക സംസ്ഥാനത്തിലെ ഹാസ്സൻ ജില്ലയിലെ ഒരു പ്രമുഖ പട്ടണമാണ് ബേലൂർ. (ಬೇಲೂರು, or Bayluru/Baylore)
ചരിത്രം
ഹൊയ്സാള രാജവംശത്തിന്റെ ആദ്യകാല തലസ്ഥാനമായിരുന്നു ബേലൂർ. ബേലൂരിൽ നിന്നും 15 കി.മി. മാത്രം ദൂരത്ത് സ്ഥിതി ചെയ്യുന്ന ഹലേബീഡുവും വിനോദസഞ്ചാര കേന്ദ്രങ്ങളാണ്. ബേലൂർ ക്ഷേത്രത്തിലെ കൊത്തുപണികളിൽ നിന്നും കണ്ടെത്തിയത്, ഈ സ്ഥലത്തിന്റെ ആദ്യകാല പേര് വേളാപുരി എന്നതായിരുന്നു എന്നാണ്.ചെന്നകേശവ ക്ഷേത്രസമൂഹമാണ് ഇവിടുത്തെ പ്രധാന ആകർഷണം. പ്രധാന ക്ഷേത്രം സമർപ്പിക്കപ്പെട്ടിരിക്കുന്നത് വിഷ്ണുവിനാണ്. ഈ പ്രധാന ക്ഷേത്രത്തിനു ചുറ്റും വിഷ്ണുവർധന രാജാവിന്റെ പത്നിയായ ശാംതളാദേവി നിർമ്മിച്ച ചെന്നിഗാരായ ക്ഷേത്രങ്ങളും സ്ഥിതി ചെയ്യുന്നു. ഇവിടെ ഉള്ള സ്തൂപങ്ങളിൽ രണ്ടെണ്ണം ഇപ്പോഴും ഭക്തജനങ്ങൾ ആരാധിച്ചു പോരുന്നു. പ്രവേശന കവാടത്തിനടുത്തുള്ള രായഗോപുരം വിജയനഗര വംശത്തിലെ രാജാക്കന്മാർ പിന്നീട് പണികഴിപ്പിച്ചവയാണ്. ഈ ക്ഷേത്രത്തിലെ ദേവതകളെ വിജയനഗര രാജാക്കന്മാർ തങ്ങളുടെ കുലദേവതകളായി ആരാധിച്ചു പോന്നു. ഹൊയ്സാള വാസ്തുവിദ്യയുടെ ഏറ്റവും നല്ല ഉദാഹരണമാണ് ഈ ക്ഷേത്രസമുച്ചയം.1117-ൽ താലക്കാട് വച്ചു നടന്ന യുദ്ധത്തിൽ ചോളന്മാരെ തോല്പിച്ചതിന്റെ സ്മരണയ്ക്കായിട്ടാണ് വിഷ്ണുവർധന രാജാവ് ഈ ക്ഷേത്രസമുച്ചയം പണി കഴിപ്പിച്ചത്. ഈ ക്ഷേത്രത്തിന്റെ പണി പൂർത്തിയാക്കാൻ 103 വർഷങ്ങൾ എടുത്തു എന്നും, പണി പൂർത്തീകരിച്ചത് വിഷ്ണുവർധന രാജാവിന്റെ പേരമകനായ വീര ബല്ലാള II ആണ് എന്നുമാണ് ഐതിഹ്യം. ഒറ്റക്കല്ലിൽ തീർത്ത ക്ഷേത്രമാണ് ഇത്. ക്ഷേത്രത്തിന്റെ അകത്തെയും പുറത്തെയും ചുവരുകൾ ധാരാളം കൊത്തുപണികൾ കൊണ്ട് അലംകൃതമാണ്. ആന, സിംഹം, കുതിര തുടങ്ങിയ മൃഗങ്ങളും, പുരാണകഥകളിലെ കഥാപാത്രങ്ങളും, ശിലാബാലികമാരുമാണ് പ്രധാന കൊത്തുപണികൾ.ക്ഷേത്രത്തിനകത്ത് കൊത്തുപണികൾ ചെയ്യപ്പെട്ട തൂണുകളാണ് പ്രധാന ആകർഷണം.ദർപ്പണസുന്ദരിയാണ് മറ്റൊരു പ്രമുഖ ആകർഷണം.
സ്ഥിതിവിവരക്കണക്കുകൾ
2001 ലെ കണക്കെടുപ്പ് പ്രകാരം ബേലൂരിലെ ജനസംഖ്യ 20,225 ആണ്. ഇതിൽ 51% പുരുഷന്മാരും 49% സ്ത്രീകളുമാണ്. ഇവിടുത്തെ ശരാശരി സാക്ഷരതാ നിരക്ക് 77% ആണ്.
അവലംബം
[[File:Halebid.jpg|thumb|ഹലേബിഡ്right|thumb|250px| ]
ആനി ലോവ്റി അലക്സാണ്ടർ
ആനി ലോറി അലക്സാണ്ടർ (ജീവിതകാലം: ജനുവരി 10, 1864ഒക്ടോബർ 15, 1929) ഒരു അമേരിക്കൻ ഭിഷഗ്വരയും അദ്ധ്യാപകയുമായിരുന്നു. അമേരിക്കൻ ഐക്യനാടുകളുടെ ദക്ഷിണമേഖലയിൽ വൈദ്യശാസ്ത്ര ലൈസൻസ് ലഭിച്ച ആദ്യത്തെ വനിതാ ഡോക്ടറായിരുന്നു അവർ.
ജീവചരിത്രം
1864 ജനുവരി 10-ന് വടക്കൻ കരോലിനയിലെ മെക്ലെൻബർഗ് കൗണ്ടിയിലെ കൊർണേലിയസ് പട്ടണത്തിനടുത്താണ് ആനി ജനിച്ചത്. ജോൺ ബ്രെവാർഡ് അലക്സാണ്ടറിന്റെയും ആൻ വാൾ ലോറിയുടെയും ആറ് മക്കളിൽ ഒരാളായിരുന്ന അവൾ, റവ. ആനി ക്രെയ്ഗ്ഹെഡിന്റെയും റവ. ഡേവിഡ് കാൾഡ്വെലിന്റെയും പിൻഗാമിയായിരുന്നു.
വൈദ്യശാസ്ത്രത്തിൽ പഠനം നടത്തുന്നതിൽ ഒരു ഡോക്റ്ററായിരുന്ന പിതാവ് പ്രചോദനം നൽകി. അദ്ദേഹത്തിന്റെ ഒരു രോഗി സ്ത്രീയാതിനാലും ഡോക്റ്റർ പുരുഷനായതിനാലും ചികിത്സ നിഷേധിക്കുന്ന ചില സന്ദർഭങ്ങൾ ഉണ്ടായതോടെ രോഗി മരിക്കാനിടയായി. ഇത് ആന്നിയിൽ വൈദ്യശാസ്ത്രം പഠിക്കുന്നതിന് പ്രധാന പ്രചോദനത്തിനിടയാക്കി.
ഒരു സ്വകാര്യ അദ്ധ്യാപകനും അവളുടെ പിതാവും ചേർന്നാണ് ആദ്യകാല വിദ്യാഭ്യാസം നൽകിയത്. പിന്നീട്, പെൻസിൽവാനിയയിലെ വുമൺസ് മെഡിക്കൽ കോളേജിൽ ചേർന്നു. 1884-ൽ ബഹുമതികളോടെ അവിടെനിന്ന് ബിരുദം നേടി. അടുത്ത വർഷം മേരിലാൻഡ് ബോർഡ് ഓഫ് മെഡിക്കൽ എക്സാമിനേഴ്‌സിൽ നിന്ന് വൈദ്യശാസ്ത്രം പരിശീലിക്കുന്നതനുള്ള ലൈസൻസ് നേടിുകയും വിമൻസ് മെഡിക്കൽ കോളേജിൽ അനാട്ടമിയുടെ അസിസ്റ്റന്റ് ടീച്ചറായി ജോലി നേടുകയും ചെയതു. 1887-ൽ മെക്ലെൻബർഗ് കൗണ്ടിയിൽ വൈദ്യശാസ്ത്രം പരിശീലിക്കാനായി മടങ്ങിയ അവൾ 1889- ൽ നോർത്ത് കരോലിനയിലെ ഷാർലറ്റിൽ ഒരു വീട് വാങ്ങി. 1911 ൽ ഒരു കാർ വാങ്ങുന്നത് വരെ അവൾ ഒരു കുതിരവണ്ടിയിൽ ചുറ്റിക്കറങ്ങിക്കൊണ്ട് തന്റെ പരിശീലനം മെല്ലെ കെട്ടിപ്പടുത്തു.
ആനി ന്യൂയോർക്ക് പോളിക്ലിനിക്കിൽ ബിരുദാനന്തര ബിരുദം ചെയ്തു. അക്കാലത്ത് അപൂർവമായതിനാൽ, 1800-കളുടെ അവസാനംവരെ സ്ത്രീ ഡോക്ടർമാർ പൊതുവെ അംഗീകരിക്കപ്പെട്ടിരുന്നില്ല. അവളുടെ പ്രവൃത്തി അവളുടെ ബന്ധുക്കളിൽ ചിലരെ ഞെട്ടിച്ചു, അവരുടെ സാന്നിധ്യത്തിൽ അവളുടെ പേര് പരാമർശിക്കരുതെന്നുപോലും അവർ ആവശ്യപ്പെട്ടു.
ഇരുപത്തിമൂന്ന് വർഷക്കാലം അവർ പ്രെസ്ബിറ്റീരിയൻ കോളേജ് ഫോർ വുമണിൽ (ഇപ്പോൾ ക്യൂൻസ് യൂണിവേഴ്സിറ്റി ഓഫ് ഷാർലറ്റ് എന്നറിയപ്പെടുന്നു) വൈദ്യനായിരുന്നു. ആനിയുടെ കാലത്ത് ഷാർലറ്റിൽ മലേറിയയും ടൈഫോയ്ഡ് പനിയും കൊക്കപ്പുഴുവിന്റെ ബാധയും  പൊട്ടിപ്പുറപ്പെട്ടിരുന്നു.
ഒന്നാം ലോകമഹായുദ്ധസമയത്ത് കരസേനയിലെ ആദ്യത്തെ ലെഫ്റ്റനന്റായിരുന്നു ആനി ഷാർലറ്റിലെ ക്യാമ്പ് ഗ്രീനിൽ ആക്ടിംഗ് അസിസ്റ്റന്റ് സർജനായി നിയമിക്കപ്പെട്ടു, അവിടെ അവർ സ്കൂൾ കുട്ടികളുടെ മെഡിക്കൽ പരിശോധന നടത്തുകയും 1918-ലെ ഫ്ലൂ പാൻഡെമിക് വരുത്തിയ നാശത്തെ അഭിമുഖീകരിക്കുകയും ചെയ്തു.
മെക്‌ലെൻബർഗ് മെഡിക്കൽ സൊസൈറ്റിയുടെ പ്രസിഡന്റായി സേവനമനുഷ്ഠിച്ച അവർ യുണൈറ്റഡ് ഡോട്ടേഴ്‌സ് ഓഫ് കോൺഫെഡറസി, ഷാർലറ്റ് വുമൺസ് ക്ലബ്, ഡോട്ടേഴ്‌സ് ഓഫ് ദി അമേരിക്കൻ റെവല്യൂഷൻ എന്നിവയിൽ അംഗമായിരുന്നു.
ആനി 1929 ഒക്ടോബർ 15-ന് ഷാർലറ്റിൽ ഒരു രോഗിയിൽ നിന്ന് ന്യൂമോണിയ ബാധിച്ച് മരിച്ചു.
2022-ൽ നോർത്ത് കരോലിനയിലെ ഷാർലറ്റിലെ ലിറ്റിൽ ഷുഗർ ക്രീക്കിന് സമീപം ജെയ്ൻ ഡിഡെക്കർ ഡോ.ആനിയുടെ പ്രതിമ സ്ഥാപിച്ചു.
ലിറ്റിൽ വൈൽഡ്റോസ്
ലിറ്റിൽ വൈൽഡ്റോസ് ആൻഡ്രൂ ലാങ് ദി ക്രിംസൺ ഫെയറി ബുക്കിൽ ഉൾപ്പെടുത്തിയ ഒരു റൊമാനിയൻ യക്ഷിക്കഥയാണ്.
ഉത്ഭവം
റൊമാനിയൻ സാഹിത്യകാരനായിരുന്ന മിറോൺ പോംപില്യു ആണ് ഈ കഥ എഴുതിയതെന്നും കോൺവോർബിരി ലിറ്ററേർ മാസികയിൽ പ്രസിദ്ധീകരിച്ചതാണെന്നും മൈറ്റ് ക്രെംനിറ്റ്സ് അഭിപ്രായപ്പെടുന്നു.
വിവർത്തനങ്ങൾ
ജർമ്മൻ സാഹിത്യകാരി മൈറ്റ് ക്രെംനിറ്റ്സ് ഈ കഥ ജർമ്മൻ ഭാഷയിലേക്ക് "വാൾഡ്രോഷെൻ" എന്ന പേരിൽ വിവർത്തനം ചെയ്തു.
കഥാ സംഗ്രഹം
ഒരു വൃദ്ധൻ തൻറെ കുടുംബത്തിന് അനന്തരാവകാശിയായി ഒരു കുട്ടിയെ ലഭിക്കുന്നതിനായി യാത്ര ചെയ്തു. കൊടുങ്കാട്ടിനുള്ളിൽ അദ്ദേഹം ഒരു സന്യാസിയെ കണ്ടെത്തുകയും, സന്യാസി വൃദ്ധന് ഒരു ആപ്പിൾ നൽകിക്കൊണ്ട്, പാതി തിന്നശേഷം പാതി ഭാര്യക്ക് നൽകുവാനും ആവശ്യപ്പെടുന്നു. വീട്ടിലേക്കുള്ള യാത്രാമദ്ധ്യേ ദാഹപരവശനായ വൃദ്ധൻ അവിടെ വെള്ളമില്ലാത്തതിനാൽ ആപ്പിൾ മുഴുവൻ കഴിച്ചു. വഴിയിൽവച്ച് അയാൾ സുന്ദരിയായ ഒരു പെൺകുഞ്ഞിനെ കണ്ടെത്തുകയും അവളെ വീട്ടിലേക്ക് എടുത്തു കൊണ്ടുപോയി വാതിലിനു മുന്നിൽ ഒരു തൊട്ടിയിൽ കിടത്തിക്കോണ്ട്, ഭാര്യയെ വിളിക്കാനായി വീട്ടിനുള്ളിലേയ്ക്ക് പോയി. ഒരു പരുന്ത് കുട്ടിയെ കാണുകയും അതിന്റെ കുഞ്ഞുങ്ങൾക്ക് ഭക്ഷിക്കാനായി എടുത്തു കൊണ്ടുപോയി പരുന്തിൻറെ കൂട്ടിൽ വച്ചു. ഒരു ലിൻഡ്‌വേം അവരെ ഭക്ഷിക്കാൻ വന്നുവെങ്കിലും എന്തോ അതിനെ കൊന്നു. പിന്നീട് പരുന്ത് അവളെ തൻറെ കുഞ്ഞുങ്ങളോടൊപ്പം വളർത്തി.
ഒരു ദിവസം, ഒരു ചക്രവർത്തിയുടെ മകൻ അവളെ കണ്ടു. അവളെ വശീകരിക്കാൻ കഴിയാതിരുന്ന അയാൾ, പ്രണയപരവശനായി. പിതാവ് അവനോട് എന്താണ് കാരണം എന്ന് അന്വേഷിക്കുകയും അവൻ കന്യകയെക്കുറിച്ച് അറിയിക്കുകയും ചെയ്തു. ഒരു വൃദ്ധ അവർക്ക് പെൺകുട്ടിയെ കൊണ്ടുവന്നു നൽകാമെന്ന് വാഗ്ദാനം ചെയ്യുന്നു. വൈൽഡ്റോസിനെ മരത്തിൽനിന്ന് ഇറക്കാനായി വൃദ്ധ തെറ്റായി മരത്തിന്റെ ചുവട്ടിൽ തീയിടാൻ തുടങ്ങി. എങ്ങനെ പ്രവർത്തിക്കണമെന്ന് ലിറ്റിൽ വൈൽഡ്രോസ് വൃദ്ധയോട് പറയാൻ ശ്രമിച്ചുവെങ്കിലും അവർ അത് തെറ്റായ പ്രവൃത്തികൾ തുടർന്നു; ലിറ്റിൽ വൈൽഡ്രോസ് മരത്തിനുമുകളൽനിന്നും ഇറങ്ങിവന്നതോടെ, വൃദ്ധ അവളെ എടുത്തുകൊണ്ടുപോകുകയും ചക്രവർത്തിയുടെ മകൻ അവളെ വിവാഹം കഴിക്കുകയും ചെയ്യുന്നു.
അവലംബം
വർഗ്ഗം:റൊമാനിയൻ യക്ഷിക്കഥകൾ
മെനിഞ്ചൊകോക്കൽ വാക്സിൻ
നൈസേരിയ മെനിഞ്ചൈറ്റിഡിസ് അണുബാധ തടയുന്നതിന് ഉപയോഗിക്കുന്ന ഏതൊരു വാക്സിനേയും മെനിഞ്ചൊകോക്കൽ വാക്സിൻ(Meningococcal vaccine) എന്നറിയപ്പെടുന്നു. താഴെപ്പറയുന്ന മെനിഞ്ചൊകോക്കൽ തരങ്ങളിൽ ചിലതിനെയോ അതോ എല്ലാത്തിനേയുമൊ ഫലപ്രദമായി പ്രതിരോധിക്കാൻ പല തരത്തിലുള്ള വാക്സിൻ പതിപ്പുകളുണ്ട്. (മെനിഞ്ചൊകോക്കസ് എ, സി, ഡ്ബ്ല്യു 135, വൈ) ചുരുങ്ങിയത് രണ്ട് വർഷത്തേക്ക് 85% മുതൽ 100% വരെ ഈ വാക്സിനുകൾ ഫലപ്രദമാണ്.വ്യാപകമായി ഉപയോഗിക്കുന്ന ജനവിഭാഗങ്ങളിൽ ഇവ മെനിഞ്ചൈറ്റിസിനെയും സെപ്സിസിനേയും കുറക്കുന്നതായി കണ്ടെത്തിയിട്ടുണ്ട്. ഈ വാക്സിനുകൾ കുത്തിവെയ്പായി പേശികളിലോ അല്ലെങ്കിൽ തൊലിക്കു തൊട്ടു താഴെയോ നൽകാവുന്നതാണ്.
ലോകാരോഗ്യ സംഘടന, തുടരെ തുടരെയുള്ള പകർച്ചയോ മിതമോ കൂടിയ തോതിലുള്ള് അണുബാധയുള്ളതോ ആയ രാജ്യങ്ങളിൽ പതിവായി വാക്സിൻ ഉപയോഗിക്കാൻ ശുപാർശ ചെയ്യുന്നു. ചുരുങ്ങിയ രോഗസാദ്ധ്യതയുള്ള രാജ്യങ്ങളിൽ ഡ്ബ്ല്യു എച് ഒ ഉയർന്ന സാധ്യതയുള്ള വിഭാഗങ്ങളെ വാക്സിൻ ഉപയോഗിക്കാൻ ശുപാർശ ചെയ്യുന്നു. ആഫ്രിക്കൻ മെനിഞ്ചൈറ്റിസ് മേഖലയിൽ 1 മുതൽ 30 വരെ പ്രായമുള്ളവരിൽ രോഗപ്രതിരോധ ശേഷി ആർജ്ജിക്കുന്നതിനായി മെനിഞ്ചൊകോക്കൽ 'എ' കൊൺജുഗേറ്റ് വാക്സിൻ പദ്ധതി നടപ്പാക്കുന്ന ശ്രമകരമായ ദൗത്യം നടന്നുവരികയാണ്. കാനഡയിലും അമേരിക്കയിലും എല്ലാ നാലുതരത്തിലുമുള്ള മെനിഞ്ചൊകോക്കസിന് എതിരായി കൗമാരക്കാർക്കും അണുബാധക്ക് വളരെ സാധ്യതയുള്ളവർക്കും പതിവായി ഈ വാക്സിൻ നൽകുവാൻ ശുപാർശചെറ്റയ്തിട്ടുണ്ട്. മക്കയിലേക്ക് ഹജ്ജിനു പോകുന്നവർക്കും ഈ വാക്സിൻ എടുക്കേണ്ടത് അനിവാര്യമാണ്.
സുരക്ഷ പൊറതുവെ നല്ലതാണ്. ചില ആളുകൾക്ക് വേദനയും ചുവപ്പു നിറവും കുത്തിവെയ്പെടുത്ത ഭാഗത്ത് ഉണ്ടാവാറുണ്ട്. ഗർഭകാലത്ത് വാക്സിന്റെ ഉപയോഗം സുരക്ഷിതമാണെന്ന് കാണുന്നു. അതിശക്തമായ അലർജ്ജി പ്രതികരണം ദശലക്ഷത്തിൽ ഒരു ഡോസിൽ മാത്രം സംഭവിക്കുന്നു.
1970ൽ ആദ്യ മെനിഞ്ചൊകോക്കൽ വാക്സിൻ ഉപയോഗത്തിൽ വന്നു. ഈ വാക്സിൻ ലോകാരോഗ്യ സംക്ഖടനയുടെ അവശ്യ മരുന്നുകളുടെ പട്ടികയിൽ ഉൾപ്പെടുത്തിയിട്ടുണ്ട്, അടിസ്ഥാന ആരോഗ്യ സമ്പ്രദായത്തിലാവശ്യമായ വളരെ പ്രധാനപ്പെട്ട മരുന്ന്). 3 മുതൽ 10 യു എസ് ഡോളർ ആണ് വികസ്വര രാജ്യങ്ങളിൽ ഒരു ഡോസിന്റെ മൊത്ത വില.